Thurain Htet – Ko Poe Tu | MOEMAKA (stop) PRESS !!!\n← U Kyaw Hsan loves storytelling in parliament\nfree burma vj! →\nThurain Htet – Ko Poe Tu\nကိုဖိုးတူက ယနေ့ထိ လူပျိုကြီးဖြစ်လေ၏။ လူပျိုကြီးဖြစ်ရခြင်းကမူ ထူးသည်ဟုဆိုနိုင်သည်။ ကမ္ဘာပေါ်တွင် လူပျိုကြီး အပျိုကြီး အများအ ပြားရှိပါသည်။ ထိုထိုသော လူပျိုကြီးအပျိုကြီးများတွင် ထူးကဲသောသဘာဝတွေရှိတတ်သည်။ ထိုသဘာဝတွေကြောင့်လည်း ဒီလိုဂေါ်မစွံ တွေ ဖြစ်ကြတာများလေသည်။ အထူးအထွေတော့မဟုတ်။ တချို့က ကပ်စေးနည်းလွန်းသဖြင့်၊ တချို့ကမူ ဇီဇာကြောင်လွန်းသဖြင့်၊ တချို့ ကတော့ ချေး (ဂျီး) များလွန်းသဖြင့်၊ တချို့ကတော့ ပစိပစပ်များလွန်းသဖြင့်၊ တချို့ကတော့ အိမ်ထောင်သားမွေးကို စိတ်ကုန်သဖြင့်၊ တချို့ ကတော့ လွတ်လွတ်လပ်လပ်နေရတာကို သဘောတွေ့သဖြင့်၊ တချို့ကတော့ ဘာသာရေးကြောင့်၊ လောကီသံသရာမရှည်လိုတော့သဖြင့် ဆိုပါတော့။\nကျွန်ုပ်တို့၏ ချစ်လှစွာသော ကိုဖိုးတူလူပျိုကြီးဖြစ်ရခြင်းကား ထိုသို့သောအကြောင်းတို့ကြောင့် မဟုတ်ရပါချေ။ သဘောကောင်းမနောကောင်း ကလေးချစ်တတ်သော သံယောဇဉ်မေတ္တာကြီးလှသော ကိုဖိုးတူကား မစွံ၍လည်းမဟုတ်ပါပဲ အိမ်ထောင်ပြုချင်လျက် ပြုခွင့်မသာရှာသော ကြောင့်သာ လူပျိုကြီးဖြစ်နေရခြင်းပင်တည်း။ ပြုခွင့်မသာသည်က နဖအ ဗိုလ်ချုပ်ကြီးဆိုသူတွေကြောင့်လော၊ ၈၈၈၈ ဒီမိုကရေစီသမားတွေ ကြောင့်လော ဟူကား ပြောရခက်ပါဘိတောင်း။ စာဖတ်သူသာ စဉ်းစားအဖြေပေးပါလော့။ ဖြစ်ပုံကား ဤသို့တည်း။ လင်းပါအံ့။\n၁၉၈၈ ခုနှစ်၊ ၈၈၈၈ အရေးတော်ပုံကြီး ပေါ်ပေါက်သောအခါကိုဖိုးတူသည် ၁၆ နှစ်သားဖြစ်လေသည်။ အထက်တန်းကျောင်းသားသာ ဖြစ် သေးသည်။ တက္ကသိုလ်ကျောင်းသားပင်မဖြစ်သေး။ သို့သော် ရေခဲချောင်းသည်၊ ဆတ္တာသည်ပင်မကျန် တပြည်တတိုင်းလုံး တော်လှန်ပုန် ကန်တော်မူကြကုန်သောသမယ၌ ကိုဖိုးတူလည်း ခွပ်ဒေါင်းအလံကိုင်ခဲ့သည်ပေါ့။ ကြွေးကြော်သံတိုင်ခဲ့သည်ပေါ့။ လူထုစင်မြင့်ထက် တရားပင်တတ်သမျှတက်ဟောလိုက်ချေသေးသည်ပေါ့။\nတက်တက်ကြွကြွလှုပ်ရှားရင်း ကိုဖိုးတူလည်း အထက်တန်းကျောင်းသားခေါင်းဆောင် တဦးဖြစ်လာခဲ့တော့သည်။ သည်အချိန်က ကိုဖိုးတူ တို့က ၁၆ နှစ်သားဆိုတော့ စိတ်တွေကလည်းလှုပ်ရှားနေတတ်သည့်အရွယ်မဟုတ်လား။ စစ်အုပ်စိုးသူတွေကို ဆန္ဒတွေပြရင်းက ဘယ်က ဘယ်လိုဖြစ်သည်မသိ။ ဆန္ဒပြကျောင်းသူလေးတဦးကို ရင်ထဲက ဆန္ဒတွေပြမိတော့သည်။ တကယ်တော့ ကောင်မလေးကလည်း ကိုဖိုးတူ တို့ရပ်ကွက်ထဲက မြင်ဖူးသိဖူးနေကျ။ အတန်းမတူပေမယ့် ကျောင်းကတော့ အတူတူကိုး။ ကောင်မလေးက ၉ တန်း၊ ကိုဖိုးတူက ၁၀ တန်း၊ ကောင်မလေးကလည်း ကိုဖိုးတူကို သံယောဇဉ်ဖြစ်ပုံပေါ်ပါသည်။ ကိုဖိုးတူကလည်း ကြွေးကြော်သံတွေတိုင်ရင်း ကောင်မလေးနှင့်အကြည့် ဆုံလျှင် အသံတွေတုန်တုန်သွားတတ်သည်။ ကောင်မလေးကလည်း ခြေလှမ်းတွေမှားမှားကုန်သိဆိုပါစို့။ ဆန္ဒပြရင်း ချွေးတလုံးလုံးနှင့်မော နေသောကိုဖိုးတူကို ကောင်မလေးက လက်ကိုင်ပုဝါလေးပေးတတ်သည်။\nကိုဖိုးတူလည်း အားနာနာနှင့်ယူယူသုတ်သဖြင့် လက်ကိုင်ပုဝါလေးတွေပေပေကုန်သည်။ ဆန္ဒပြပွဲကာလရှည်လာသလို သူတို့သံယောဇဉ် တွေ ပိုကုန်သည်ဆိုပါတော့။ သည်လိုနှင့် သြဂုတ်လမှသည် စက်တင်ဘာသို့ရောက်လာ၏၊ တိတိပပဆိုရသော် စက်တင်ဘာ ၁၇ ရက်ည၊ စစ်တပ်ကအာဏာမသိမ်းမီည၊ ကိုဖိုးတူတို့က အစာငတ်ခံဆန္ဒပြကြသည်။ ကောင်မလေးကလည်းပါသည်။ ၃၆ နာရီ လောက်ဆိုတော့ ညလုံးပေါက်ပေါ့။ ထိုညမှာ အစာငတ်ငတ်နှင့်ပင် ကောင်မလေးကို ကိုဖိုးတူ ရင်ဖွင့်မိတော့သည်။\nဗိုက်ဆာနေပြီလား … ဟု ကောင်မလေးက မေးတော့ …\nဆာတော့ဆာတာပေါ့ဟာ …. ဟု ကိုဖိုးတူက ဖြေ၏၊\nအခုအချိန်မှာ လိုတာယူဆိုရင် နင်ဘာစားချင်လဲ … ဟု ကောင်မလေးကမေး၏၊\nအစားတော့ မစားချင်ပါဘူးဟာ … လိုတာရမယ်ဆို ဒီမိုကရေစီလိုချင်တာပေါ့ …. ဟု ကိုဖိုးတူက ဖြေ၏။\nဒီမိုကရေစီကတော့ ရတော့မှာပါဟာ … ဟု ကောင်မလေးက ဆိုပြန်၏၊\nဒါဆိုရင်တော့ ငါလိုချင်တာတခုရှိတယ်ဟ … ဟု ကိုဖိုးတူက တိုးတိုးတုန်တုန်နှင့် ခေါင်းငုံဆိုလေ၏၊\nဘာလည်းဟ …ဟု ကောင်မလေးက မေးပြီးမှ ကိုဖိုးတူအမူအယာကိုကြည့်ရင်း သဘောပေါက်သွားဟန်ဖြင့် သူလည်းလိုက်ခေါင်းငုံ့လေ၏။\nငါလိုချင်တာ နင်ပေးပါလားဟာ … ဟု ကိုဖိုးတူက အရဲစွန့်ကာ ခပ်ရွံ့ရွံ့ပြောရင်း တံတွေးမြိုချလေ၏၊\nအင်း … အဲဒါက ဒီမိုကရေစီရတဲ့နေ့ကျပေးမှာပေါ့ဟာ …. ဟုပြောရင်း နေရာမှာခွာသွားလေ၏၊\nအေး … တကယ်နော် … ဟု ကိုဖိုးတူက ဝမ်းသာသံဖြင့်ပြောရင်း ခေါင်းမော့ကြည့်တော့ ကောင်မလေးက ခပ်ဝေးဝေးရောက်သွားလေ တော့သည်။\nထိုသို့ဖြင့် ကိုဖိုးတူက ချစ်တယ်ဟူသောစကားမပါပဲ ကောင်မလေးကို ချစ်ရေးဆိုပြီး ပျော်မဆုံးခင် စစ်တပ်မှအာဏာသိမ်းလိုက်လေတော့ရာ ကိုဖိုးတူနှင့် ဒီမိုကရေစီအလှမ်းကွာခဲ့သလို ကောင်မလေးနှင့်လည်း အလှမ်းကွာခဲ့တော့သည်။ သို့သော် ဇာတ်လမ်းက ဤတွင်မဆုံးပဲ ကိုစောမောင်တို့က ရွေးကောက်ပွဲလုပ်ပေး အာဏာလွှဲပေးပြီး စစ်တန်းလျားပြန်မည်ဆိုသောအခါ ဒီမိုကရေစီနှင့်ကောင်မလေးတို့ အလှမ်း နီးသလိုလို ဖြစ်လာပြန်လေသည်။\nပါတီတွေဖွဲ့ကြပြီ။ ကိုဖိုးတူတို့လည်း ပင်နီတွေ ခွပ်ဒေါင်းရင်ထိုးတွေနှင့်ပေါ့။ ထိုစဉ်ကကျောင်းသားပါတီက လူ့ဘောင်သစ်ဒီမိုကရက်တစ်ပါ တီ၊ ပြည်သူလူထုတရပ်လုံးသာ စည်းလုံးညီညွတ်ကြမယ်ဆိုရင် ဘယ်လိုအာဏာရှင်မျိုးကိုမဆို တော်လှန်ဖြုတ်ချနိုင်တယ်ဆိုတဲ့ တော်လှန် ရေးအဘိဓမ္မာသစ်တရပ်ကို ကမ္ဘာအရပ်ရပ်က ငါတို့လိုအဖိနှိပ်ခံပြည်သူတွေ ကောင်းကောင်း ကြီးနားလည်းသဘောပေါက်သွားအောင် ငါတို့ရဲ့တိုက်ပွဲဝင်အမျိုးသားခွပ်ဒေါင်းအလံကို အမြင့်မားဆုံးလွှင့်ထူကြစို့ဆိုသော မိုးသီးဇွန်တို့ မင်းကိုနိုင်တို့ ဟောပြောသည့်မိန့်ခွန်းတွေအ ကြား ကိုဖိုးတူတို့တကိုယ်လုံး တဖိန်းဖိန်းတရှိန်းရှိန်းနှင့် အားတက်ခဲ့ရသည်ပေါ့။\nကိုဖိုးတူမှာ သူများတွေထက် ပိုပြီး ဒီမိုကရေစီလိုချင်ခဲ့သူဆိုတော့ ပိုလို့အားတက်လှုပ်ရှားခဲ့သည်ပေါ့။ သို့သော် မကြာပါချေ။ မောင်မင်းကြီး သားစစ်ဗိုလ်တွေက စစ်သားပီပီဇာတိပြလေပြီ။ ကိုဖိုးတူတို့ လူ့ဘောင်သစ်ကို မတရားအသင်းကြေညာတော့သည်။ သမဂ္ဂခေါင်းဆောင် မင်းကိုနိုင်ကို ဖမ်း၏။ ကိုမိုးသီးဇွန်လည်း မြေလျှိူးမိုးပျံရတော့သည်။ ကိုဖိုးတူတို့လည်း ပုန်းဟဲ့ ရှောင်ဟဲ့ပေါ့။ လူ့ဘောင်သစ်မရှိတော့သည်မို့ ကိုဖိုးတူတို့လည်း အဖွဲ့ချုပ်လူငယ်အဖြစ် အသွင်ပြောင်းရလေတော့သည်။ နောက်တော့ အထက်တန်းကျောင်းတွေပြန်ဖွင့်တော့ ကိုဖိုးတူ တို့က အခြေခံပညာကျောင်းသားများသမဂ္ဂ (အကသ) ပေါ့။ ဒီမိုကရေစီရဖို့တော့ ကိုဖိုးတူတို့မှာ ဘာကိုမှမကြောက်အား။ သိတဲ့အတိုင်း ကိုဖိုးတူတို့က သူများထက်ဒီမိုကရေစီ ပိုလိုချင်သူကိုး။\nဒီလိုနှင့် အကသအဖြစ်လှုပ်ရှားရင်း ကိုဖိုးတူတို့အဖမ်းခံရသည်။ ကောင်မလေးကတော့ အဖမ်းခံရတဲ့ထဲမပါ။ အထောက်အထားမမိသဖြင့် ဆိုကာ ပြန်လွတ်သွားသည်။ ကိုဖိုးတူတို့ကို အချုပ်ထဲထားတော့ ကောင်မလေးက ထောင်ဝင်စာလာလာတွေ့သည်။ လာတွေ့သည်ဆိုပေမယ့် ရဲအစောင့်တွေခြားကာ ၂ ကိုက်အကွာလောက်က အော်ပြောရတာမျိုးမို့ ကိုဖိုးတူအချစ်ကို မဖွင့်လှစ်သာအား။ ဖွင့်လှစ်ချင်ရင်လည်း ရည်း စားစကားကို အော်ပြောမှရမည့်အခြေအနေကိုး။\n၁၉၉၀ ရောက်တော့ ကိုဖိုးတူတို့ပြန်လွတ်သည်။ မတ်လမှာ စာမေးပွဲတွေဖြေပြီး မေလရောက်တော့ ရွေးကောက်ပွဲ။ ကောင်မလေးကိုလည်း ကိုဖိုးတူက တပူစာစာလုပ်လွန်းသဖြင့် ရွေးကောက်ပွဲမှာ အဖွဲ့ချုပ်ကနိုင်လျှင် အဖြေပေးမည်ဟုဆိုသဖြင့် ကိုဖိုးတူမှာ သူတို့မြို့နယ်ကလွှတ် တော်ကိုယ်စားလှယ်လောင်းထက်ပင် သူက ပိုလို့နိုင်စေချင်နေတော့သည်။\nကိုဖိုးတူဆန္ဒပြည့်ပါသည်။ ရွေးကောက်ပွဲမှာ အဖွဲ့ချုပ်ကအပြတ်အသတ်ကို နိုင်သည်။ မဲတွေရေတွက် အဖြေရသည့်အဲသည်ညက ကိုဖိုး တုတ်မှာ လမ်းပေါ်ထွက်ကချင်စိတ်ပေါက်အောင်ကို ပျော်နေခဲ့ပါတော့သည်။ ပျော်သည့်အတိုင်းလည်း ကောင်မလေးက သူ့ကိုအဖြေပေးပါ သည်။ တဆင့်တက်လို့လက်ထပ်ဖို့ဆိုတာမျိုးကိုတော့ တကယ်ဒီမိုကရေစီရမှဟုတော့ ပညတ်သည်။ ဒါကတော့ ပြဿနာမရှိ။ ပြည်သူ့ပါ တီက ရွေးကောက်ပွဲအပြတ်အသတ်နိုင်နေပါပြီဆိုမှတော့ ဒီမိုကရေစီဆိုသည်ကလက်တကမ်းပဲ မဟုတ်လား။ လက်တကမ်းဆိုသဖြင့် ချက်ခြင်းကြီး ဒီမိုကရေစီရမှာကိုတော့ ကိုဖိုးတူ နည်းနည်းစိတ်ပူသလိုဖြစ်မိခဲ့သေးသည်။ ကောင်မလေးက သူပြောထားသလို… ကဲ ဒီမိုက ရေစီရပြီ … လာ လက်ထပ်မယ် … ဟုပြောလျှင်တော့ အခက်။ ဘာမှ ပြင်ဆင်ထားတာ အဆင်သင့်မဖြစ်သေးဘူးမဟုတ်လား။ မိဘတွေ ကတော့သဘောတူမည့်အခြေအနေ။ ဒီလိုနှင့် စစ်တန်းလျားပြန်မည်ဆိုသူကြီးလည်း စစ်တန်းလျားမပြန်နိုင်ပဲ ရူးသွားသလိုလိုဖြစ်သည်ဆို ကာ ရာထူးချက နောက်တော့ကွယ်လွန်သွားတော့သည်။ ၈၈၈၈ မှ ၉၉၉၉ ရောက်ခဲ့သည်။\nဘာဒီမိုကရေစီမှမဖြစ်လာ။ ဒီမိုကရေစီရဲဘော်ကြီးကိုဖိုးတူလည်း လှုပ်ရှားရင်းတိုက်ပွဲဝင်ရင်း ပြည်ပရောက်လာလေတော့သည်။ ကောင်မ လေးကတော့ ဘွဲ့တွေဘာတွေရပြီး ဒီမိုကရေစီနှင့် ကိုဖိုးတူပြန်အလာကို စောင့်နေရှာသည်။ ကိုဖိုးတူတို့လည်း အသက်တွေ ၃၀ ကျော်ခဲ့ပြီ။\nကိုဖိုးတူမိဘတွေလည်း ဆုံးကုန်ရှာပြီ။ ဒီမိုကရေစီကို ဖိုးတူခမျာ အိမ်ကိုမပြန်နိုင်ရှာသေး။ ကောင်မလေးကလည်း မိဘအိုတွေနှင့်မို့ ကိုဖိုး တူရှိရာကိုမလိုက်လာနိုင်သေး။ ကိုဖိုးတူတို့အသက် ၁၆ နှစ် ၁၇ နှစ်က စခဲ့သော ဒီမိုကရေစီတိုက်ပွဲကြီးက ၁၇ နှစ်ကျော်ခဲ့ပြီ။ ကိုဖိုးတူတို့ လည်း အသက်တွေ ၂ ဆကြီးလို့ ၃၄ နှစ်ကျော်ခဲ့ပြီ။ လူပျိုကြီး အပျိုကြီးတွေလည်းဖြစ်ခဲ့ပြီ။ သူတို့ဆုံတွေ့မည့်ကာလက ဘယ်တော့လဲဆို သည်ကို ကိုဖိုးတူတို့မသိနိုင်သေး။\nနိုင်ငံတော်ကြီးက အဓွန့်ရှည်မရှည်တော့မသိ။ ဒီမိုကရေစီတိုက်ပွဲကတော့ အဓွန့်ရှည်လှပြီ။ ကိုဖိုးတူတို့ကျောင်းနေဖက်တွေ မြေးချီနေသည့် အချိန်ကျမှ ကိုဖိုးတူတို့ပြန်ဆုံရမှာမျိုးတော့ မဖြစ်စေချင်။ ကိုဖိုးတူတို့လည်း လူပျိုကြီးဘဝက လွတ်ချင်လှပြီ။ သြော် ဒီမိုကရေစီတိုက်ပွဲက ရှည်လှပါဘိတောင်း … ..။\nPosted by oothandar on September 9, 2011 in Thurain Htet, Variety Article


စာရေးသူ ကြယ်စင်နတ်သမီး | at 5:18 PM |0comments\nအမုန်းတရားတွေကို ဖန်တီးခဲ့လေသလား ♥ချစ်သူ♥\nကြင်နာမှု့လေးတွေ ပေးပါတော့လား ♥ချစ်သူ♥\nနေဝင်သည်အထိ စောင့်မျှော်ပါရစေလား ♥ချစ်သူရယ်♥♥♥\nစာရေးသူ ကြယ်စင်နတ်သမီး | at 12:24 PM |0comments\nရက်၊ လ ရှည်ကြာ နေခဲ့သူ သူ့ဝမ်းမှာ\nရှုမချမ်းသာ ဒုက္ခအဖြာဖြာကို ရင်စီးခံကာ\nချဉ်၊ ငံ၊ ပူ၊ စပ် စသည် အစာကို လျှောင်ကြင်လျှက်\nငါ့အား စာနာထောက်ထားခဲ့တဲ့ အမေ…။\nသူ့ဝမ်းတွင်းမှ လွတ်မြောက်ခဲ့သူ ငါ့အတွက်\nပြောင်းလည်း ဖန်တီးပေးခဲ့တဲ့ အမေ…။\nဟိုဒီညွှန်ပြ စီစဉ်ဖြောင်းဖျပေးခဲ့တဲ့ အဖေ…။\nပီတိကိုစား အားရှိနေခဲ့တဲ့ အမေနဲ့အဖေ…။\nနှစ်တွေ အလီလီပြောင်းခဲ့သော်လည်း၊ အမေနဲ့အဖေရဲ့ နွေးထွေးမှုအရိပ်ရဲ့အောက်မှာ ကြီးပြင်းခဲ့တဲ့ သမီးအတွက် သမီးဘ၀တစ်သက် ဘယ်တော့မှမေ့လို့မရတဲ့ သမီးရဲ့မွေးနေ့လေးနဲ့ထပ်တူ အမေနဲ့အဖေကို ဂါရ၀ပြုနေမှာပါ…။\nသမီးအပျော်ရွှင်ဆုံးနေ့ဖြစ်သလို၊ သမီးရဲ့အမေနဲ့အဖေ၊ သမီးရဲ့ မိသားစုနွယ်၊ သမီးရဲ့ သူငယ်ချင်းများနှင့် သမီးနဲ့ ဆက်နွယ်ခဲ့သူများအားလုံး ပျော်ရွှင်ချမ်းမြေ့ခြင်းအတိနဲ့ အရာရာပြည့်စုံတဲ့ ဘ၀လေးတွေ ပိုင်ဆိုင်နိုင်ကြပါစေလို့ သမီးဆန္ဒပြု ဆုတောင်းပေးလိုက်ပါတယ်။\nစာရေးသူ ကြယ်စင်နတ်သမီး | at 12:15 AM |0comments\nဘဝမှာ အမှတ်ရစရာ နေ့စွဲလေးတွေက အများသား... ဒါပေမဲ့ ကျွန်မကို မွေးမေမေက လူလောကထဲကို မွေးထုတ်ပေးလိုက်တဲ့ နေ့ထူးနေ့မြတ်လေးကိုတော့ ဘယ်တော့မှ မေ့လိမ့်မယ်မထင်ပါဘူး... လူကိုယ်တိုင် တွေ့ဆုံခွင့်မရပေမဲ့ ကျွန်မရဲ့ မွေးမေမေနဲ့ ကျွေးဖေဖေကို ဒီကနေပြီး လက်အုပ်ချီပြီး ရှိခိုးပါတယ်ရှင်... ကျွန်မကို လမ်းမှန်လျှောက်တတ်အောင် သင်ကြားပေးခဲ့တဲ့ မိဘကျေးဇူးကို ဆပ်လို့မကုန်ပဲ မဟုတ်လား... အသက်တစ်နှစ်ကြီးလာလေ ကိုယ့်မိဘကျေးဇူးကို ပိုသိလာလေလို့ ကျွန်မထင်ပါတယ်... အဲဒီအတွက်လဲ ကိုယ့်တာဝန် ကိုယ်သိပြီး သားသမီးတာဝန် ကျေပွန်ဖို့ကလဲ ကျွန်မတို့လူငယ်တွေရဲ့ ဝတ္တရားတစ်ခုပဲလေ... ကျွန်မကို မေမေက လူ့လောကထဲကို ခေါ်လာခဲ့တာ ဒီနေ့ဆို နှစ်ဆယ်ရှစ်နှစ် ပြည့်ခဲ့ပါပြီ... ကျွန်မဘဝ တစ်လျှောက်မှာ မိဘစကားကို ဦးထိပ်ပန်ခဲ့တဲ့အတွက် (တစ်ခုသော အကြောင်းအရာက လွဲလို့... ဟီးးး) ဒီနေ့ဆိုတဲ့ အချိန်တစ်ခုမှာတော့ ကျွန်မမိဘက ကျွန်မရဲ့ အောင်မြင်မှု့ပန်းတိုင်တွေကို ဂုဏ်ယူနိုင်လိမ့်မယ်လို့ ထင်ပါတယ်... ကျွန်မရဲ့ ပျော်ရွှင်စရာ မွှေးနေ့လေးကို ကျွန်မခင်တဲ့ အွန်လိုင်းကသူငယ်ချင်းများ၊ ဘလော့ဂါမမတွေ၊ ဘလော့ဂါကိုကိုတွေကို မျှဝေလိုက်ပါတယ်နော်... လေးနှစ်မှာမှ တစ်ကြိမ် ကိုယ့်ရဲ့မွေးနေ့ရက် မွေးနေ့လ တိုက်ဆိုင်တဲ့ ဒီနှစ်မှာတော့ ကျွန်မအတွက် ထူးခြားမှု့လေးတွေ နဲ့တိုက်ဆိုင်မှု့ ရှိလိမ့်မယ်လို့ ထင်ပါတယ်...\nရုံးကလုပ်ဖော်ကိုင်ဖတ် တွေကိုတော့ စက်တင်ဘာ (၁၇)ရက်နေ့ထဲက ရုံးမှာပဲ မလေးရှားအစားအစာ ကက်ကြေးကိုက်ရယ် pineapple ထမင်းကြော် နဲ့မွေးနေ့ အလျှူဒါနလုပ်ခဲ့တယ်... အရင်တုန်းကတော့ ကြာဇံချက် ချက်ကျွေးမလို့ပါပဲ... အကြောင်းကြောင်းနဲ့ အဆင်မပြေမှု့တွေကြောင့် မလေးရှားဆိုင်ကပဲ အားပေးလိုက်ပါတယ်... ဟီးးးးးး.... အဲဒီပုံတွေ တင်ထားပေးတယ်နော်... အားရပါးရစားပါ...း)... (၁၈)ရက်နေ့မှာ ဘုန်းကြီးကျောင်းမှာ ငွေပဒေဿပင်သီးခဲ့တယ်... (၁၉)ရက်နေ့မှာတော့ မနက်အစောကြီးမှာ ဘုရားကို သစ်သီးကိုးမျိုးနဲ့ ဆွမ်းကပ်ဖို့ လုပ်ထားတယ်... ပြီးရင် ငါးပါးသီလခံယူမယ်... ဖေဖေနဲ့ မေ့မေ့ကို ဖုန်းဆက်မယ်... ကိုကြီးနဲ့ မောင်လေးဆီက မွေးနေ့လက်ဆောင် လှမ်းတောင်းမယ်... ဟီး... (အဲလို ချိုးနေကျ) ညနေပိုင်း ကျရင်တော့ အခင်ဆုံး သူငယ်ချင်း နှစ်ယောက်နဲ့ အပြင်မှာ hot pot သွားစားဖို့ ချိန်းထားပါတယ်... အဲဒီနေ့ကိုတော့ ဒိတ်လုပ်လို့ရဖူးနော်... အားဖူး....း)... ပြီးတော့ သူနဲ့လဲ ချိန်းထားတယ်... လုံးဝ လုံးဝ အားဖူး....း)\nဒါကမွေးနေ့ကိတ်လေး... အားရပါးရ အားပေးနော်... အားမနာနဲ့... အားနာလို့ကတော့ ဘာမှကျန်မှာ မဟုတ်ဘူး...း)\nဒါလေးက pineapple ထမင်းကြော်....\nဒါလေးက မလေးရှားစတိုင် ကက်ကြေးကိုက်... စားလို့ကောင်းတယ်... ကျွန်မအနှစ်သက်ဆုံး အစားအစာတစ်ခုပေါ့...\nဒါက ဘာလီစေ့လေးတွေရယ် သံပုရာသီးစိတ်လေးနဲ့ ဖျော်ထားတဲ့ ဘာလီရည်တဲ့... (စလုံးမှာ နာမည်ကြီးတယ်လို့ ပြောတာပဲ... တိတိကျကျတော့ သိဖူးနော်...)\nအချိုတည်းရအောင်... အသီးအနှံလေးလဲ အားပေးပေါ့...း) သွားပိုးစားကုန်မှာ ဆိုးလို့ပါနော်...\nဒါလေးက mochi ice-cream အလုံးလေးတွေ...\nဒါက သစ်သီးဖျော်ရည်... မမတွေအတွက် အထူးအော်ဒါ...\nဘလော့ဂါကိုကိုတွေအတွက်... ကြိုက်တာသောက်... မူးရင် တာဝန်မယူဘူးနော်...း)\nပြီးတော့ ကျွန်မရဲ့ ကွန့်မန့်ဘောက်စ်က ဘာဖြစ်မှန်းမသိပဲ အဲရာတတ်နေတော့ ဒီကနေ သူငယ်ချင်းတွေရဲ့ မွေးနေ့ လက်ဆောင်လေးတွေကို ပြန်ပြီး မျှဝေပေးလိုက်တယ်နော်... (အဲဒါတွေက သူတို့ကို အတင်းအကျပ် ဓမြတိုက်ထားရတာ... ဟီးးး)\nကျွန်မအတွက် အရေးကြီးဆုံးသူတစ်ယောက်ရဲ့ မွေးနေ့လက်ဆောင်...\n"လူတစ်ယောက်၏ တန်ဖိုးအရှိဆုံး အချိန်သည်\nမိမိကိုယ်ကို နားလည်သဘောပေါက်သော အချိန်ဖြစ်လျှင်...\nလူတစ်ယောက်အတွက် အမြင့်မြတ်ဆုံး နေ့ရက်သည်\nမိမိအား မွေးဖွားလိုက်သော အချိန်ဖြစ်သည်...\nအမြင့်မြတ်ဆုံး လူသားသည် အမေဆိုသော\nစက်တင်ဘာရဲ့ ၁၉ ရက်\n၂၈ ခါတိုင်ခဲ့ပြီပေါ့ ....\nအဖော် မရှာသေးတဲ့ အမ\nဒုက္ခ တွေကို အနိုင်ပိုင်း\nပျော်ရွှင်မှုတွေ ၀ိုင်းပါစေ ...\nအမ မျှော်တဲ့ ဘ၀\nအောင်မြင်မှုတွေ ထာဝရ ရနိုင်ပါစေဗျာ ....\nစက်တင်ဘာလ (၁၉) ဟာ\nကန်ရာသီဖွား (သို့) Virgo\nစာရေးသူ ကြယ်စင်နတ်သမီး | at 3:45 PM |0comments\nပို့စ်အသစ် တင်ချင်ပေမဲ့ ဘာရေးရမှန်းလဲမသိ ယောင်ခြောက်ဆယ် ဖြစ်နေတယ်လေ... ဘလော့ဒ်ထဲ လာလည်တဲ့သူတွေကတော့ နားတော့ ညီးနေမှာပဲ... မွေးနေ့တောင်းဆု သီချင်းတွေပဲ တင်ထားလို့...း)... အဲဒီတော့ ကျွန်မအတွေးထဲမှာ ပို့စ်တစ်ခုတင်ဖို့ အတွေးရောက်လာတယ်... ကိုယ်ကိုတိုင်ရော တော်သလင်းလမှာ မွေးတဲ့သူ သူငယ်ချင်းတွေလဲ တော်တော်များတာမို့... ကန်ရာသီဖွား (သို့) Virgo ဖွားတွေရဲ့ စိတ်နေသဘောထား၊ အချစ်ရေး၊ ကိုယ်နေဟန် ဆွဲဆောင်မှု့ တို့ကို ကျန်တဲ့သူငယ်ချင်းများကို ပြောပြမယ်နော်... ဒါမှ ကန်ရာသီဖွားတွေနဲ့ သူငယ်ချင်းဖြစ်စေ ချစ်သူဖြစ်စေ သူတို့လေးတွေရဲ့ စိတ်ဓာတ်ကို ရင်းနှီးမှု့ရှိမှာပေါ့...း)... အားပေးချင်လဲ အားပေး... အားမပေးချင်လဲ အားပေး... ဒါပဲ... (ဟီး... ရေးစရာ မရှိလို့... ရှိတဲ့ဟာ တင်တာ)\nသြဂုတ်လ (၂၄) မှ စက်တင်ဘာ (၂၂) ရက်ကြားမွေးသောသူများ\nကန်ရာသီဖွားတို့၏ ရာသီရုပ်မှာ စပါးနှံများကို ကိုင်ဆောင်ထားသည့် ကညာစင်တစ်ဦး၏ ပုံသဏ္ဌာန် ဖြစ်ပါတယ်...\nကန်ရာသီဖွားများသည် သီးသန့်နေလိုစိတ် ရှိတတ်ကြသည်... ခေါင်းမာသည်... စိတ်မြန်သည်... ဥာဏ်ပညာ ထက်မြက်သည်... မှတ်ညဏ်ကောင်းသည်... ကိုယ်ပိုင်မှုနှင့် အရာရာကို လုပ်ကိုင်တတ်သည်... အကြံကြီးသည်... မည်သည့်အလုပ်ငန်းကိစ္စ ဆောင်ရွက်စေ အချိန်တိုတိုအတွင်း စနစ်တကျ အောင်မြင်ပြီးမြောက်အောင် လုပ်တတ်သော သဘာဝကို ပိုင်ဆိုင်သည်... အပေါင်းအသင်း ဆက်ဆံရေး ကောင်းသောသူများ ဖြစ်သည်... ထို့ကြောင့် မိတ်ဆွေ ပေါများသည်... ကိုယ်ကျင့်တရားနှင့် သိက္ခာပိုင်းဆိုင်ရာ ခိုင်မာသည်... စာပေအတတ်ပညာအပေါ် တန်ဖိုးထားသည်... ခံစားချက်ကို မြိုသိပ်တတ်သူများ မဟုတ်... ပွင့်လင်းသော စိတ်သဘာဝရှိသည်... ချုပ်ခြယ်မှု့ကို မနှစ်သက်... စိတ်ပင်ပန်း၊ စိတ်ဆင်းရဲ၊ စိတ်ရှုပ်ထွေးခြင်းဒဏ်ကို လုံးဝမခံနိုင်ပေ... စိတ်ရှုပ်ထွေးလာပါက ပြင်းထန်စွာ သူတစ်ပါးနှင့် ဆန့်ကျင်ဘတ် ပြောတတ် လုပ်တတ်သည်... သူတပါးအပေါ် ယုံလွယ်သည်... သနားတတ်သည်... အနုပညာပါရမီ ထက်မြက်သည်... ကိုယ်တိုင် ကိုယ်တွယ်လုပ်ဆောင်သည့် ကိစ္စမှန်သမျှ သပ်သပ်ရပ်ရပ် လှလှပပ အများသူငှာ နှစ်လိုအောင် ဆောင်ရွက်နိုင်စွမ်းသည်... တင့်တယ်ခြင်း၊ လှပခြင်း၊ နှစ်လိုဖွယ်ကောင်းခြင်း အပေါ်ရင်ထှဲာ နက်နက်ရှိုင်းရှိုင်း ခံစားတတ်ပြီး ထိရောက်စွာ ဖော်ပြဆောင်ရွက် နိုင်စွမ်း ရှိသောသူများ ဖြစ်သည်... အရာရာအပေါ် ကောင်းသောဘတ်မှ ရှုမြင်သုံးသပ် တတ်သည်... စိတ်ရှည်သည်... သည်းခံစိတ် ရှိသည်... တစ်ပါးသူ၏ လိုအပ်ချက်မှန်သမျှကို ကူညီ ဖြည့်စွမ်းပေးနိုင်သည်... စိတ်နာကျည်း ထိခိုက်လွယ်သည်... အညိုးကြီးသည်... သူတပါး ဝေဖန်အကြံပြု၍ အမှားပြုပြင်ရသည်ကို မလိုလား.... မိမိအမှားကို ရှာဖွေပြုပြင်တတ်သည်... အသေးစိတ် လေ့လာသုံးသပ်၍ အသိတရားနှင့် ယှဉ်ကာ ထိထိမိမိလုပ်ကိုင်တတ်သည်... လက်တွေ့နဲ့ စိတ်ကူးမျှတသည်... စဉ်းစားချင့်ချိန် ဝေဖန်ပိုင်းခြားနိုင်စွမ်း ရှိသောသူများဖြစ်သည်...\nသူလေးတွေက ကိုယ့်ချစ်သူအပေါ် နားလည်အောင် မမြဲကြိုးစားနေလေ့ရှိသည်... သို့သော် သူတို့အပေါ် နားလည်ပေးနိုင်သော ချစ်သူရရှိရန် အလွန်ခက်သည်... အများအမြင်တွင် အေးတိအေးစက်နှင့် အချစ်မရှိသောသူ မချစ်တတ်သောသူများဟု တွေးထင်ရလင့်ကစား လက်တွေ့တွင် သူတို့လောက် ချစ်တတ်သူများ မရှိပေ... အခြားသော အကြောင်းရာများကို ရွန်းရွန်းဝေအောင် ပြောတတ်သလောက် မိမိရင်တွင်းအချစ်ကိုကား ဖွင့်ဟပြောဆိုတတ်ခြင်းမရှိ... ပကတိ ရိုးရှင်းသော အချစ်ကို ပိုင်ဆိုင်သည်... ပေးဆပ်ခြင်း၊ အနစ်နာခံခြင်း၊ အချစ်ကို တန်ဖိုးထားခြင်း ရှိပေသည်... ချင့်ချိန်မှု့ လွန်ကဲခြင်းနှင့် မျှော်မြင်မှု့များလွန်း၍ ဤရာသီဖွားအားလုံးသည် အချစ်စစ်နှင့် ကင်းကွာတတ်သော သဘာဝလည်းရှိသည်... မိမိအပေါ် အလေးထားခြင်း၊ ဦးစားပေးခြင်း အပေါ် အလွန်နှစ်သက်သည်... သူတို့အပေါ်တွင် စိုးမိုးခြင်း၊ အနိုင်ယူခြင်းကို လုံးဝမနှစ်သက်ပေ...\nကန်ရာသီဖွားအားလုံးတို့သည် ပင်ကိုဟန်ပန်နှင့် ကိုယ်နေဟန် အချိုးအဆစ် အလွန် တင့်တယ်သည်... ကျော့ရှင်းသော အသွင်ရှိသည် (အဲဒါဗေဒင်ဆရာပြောတာနော်... ဟီးးး)... မိမိမျက်နှာသွင်ပြင်၏ မျက်ခုံး မျက်လုံး တွင်ဖြစ်စေ၊ နှုတ်ခမ်းတွင်ဖြစ်စေ အချိုးကျ လှပမှု့များရှိသည်... ဖြူစင်သော သဏ္ဌာန်ပေါ်လွင်သည် (အဲဒါတော့မှန်၏... မေမေပြောတာနော် နော့ကို)... ပါးလွှာနူးညံသော အသားရေကို ပိုင်ဆိုင်သည်... ကျာ၊မ မရွေး ရုပ်ချောသည်ဖြစ်စေ ရုပ်ဆိုးသည်ဖြစ်စေ သန့်ပြန့်သော အသွင်ဆောင်သည်... ကံကောင်းသော ကန်ရာသီဖွားများတွင် မူလဆံပင်တွင် လှိုင်းတွန့်များနှင့် သွားစွယ် သွားတတ်များ ပါရှိတတ်သည်... ကန်ရာသီဖွားတို့သည် ရူပကာနှင့် ကိုယ်ခန္ဓာ၏ ခြေလက်အင်္ဂါမှန်သမျှသည် အရွယ်နှင့်မမျှ ပျိုမြစ်နုနယ်ခြင်း ရှိသည်... အသက်ကြီးလာငြား ရုပ်တင်ပြီး ငယ်ရွယ်နုပျို ရုပ်ပျိုကိုယ်နု၍ အသက်မှန်ကို အကဲခတ်ရန် ခက်ခဲလှသောသူများဟု ကျမ်းဂန်အချို့တွင် ဆိုသည်... ထူးခြားသည်မှာ သူတစ်ပါးအား ညို့ယူစွမ်းဆောင်နိုင်သော မျက်ဝန်းများပိုင်ဆိုင်သည်...\n(ကဲ... ကိုကိုတို့ မမတို့ မောင်မောင်တို့ ညလေးတို့ရေ ကိုယ့်ချစ်သူက ကန်ရာသီဖွားဖြစ်နေရင် ကံကောင်ခြင်းတွေကိုလဲ ရနိုင်သလို ကံဆိုးခြင်းတွေကိုလဲ ရနိုင်တယ်ဆိုတာ သတိပြုနော်... ဒီဗေဒင်အဟောကို စံဇာဏီဘိုထုတ်ဝေသော ကန်ရာသီဖွားများအတွက်ဟောကိန်းမှ ပြန်လည်ဖော်ပြပေးတာ ဖြစ်ပါသည်...)\nစာရေးသူ ကြယ်စင်နတ်သမီး | at 5:39 PM |0comments\nလမင်းကြီးက ကြယ်ရောင်စုံတွေ ခြံရံပြီး နက်ပြာရောင်ကောင်းကင်ရံမှာ တင့်တယ်နေလေရဲ့... လရောင်ရဲ့ အလင်းတချို့က ကမ္ဘာမြေကြီးမှာ လင်းတဝက် မှောင်တဝက်နဲ့ပေါ့... ညအချိန် (၈)နာရီဝန်းကျင်လောက်မှာ ရန်ကုန်-ပြည် ကားလမ်းမကြီးပေါ်တွင် ပြိုင်ကားခဲရောင်လေးတစ်စင်း အရှိန်ပြင်းစွာ ရန်ကုန်ဘတ်သို့ မောင်းနှင်လာနေသည်...\nတုန်လှုပ်စွာနဲ့ ရင်ထဲမှာ အခါခါ ငိုရှိုက်ရင်း ညီးတွားနေမိတယ်... မျက်ဝန်းထဲမှာ မျက်ရည်စတွေနဲ့ အမြင်တွေက တစ်စတစ်စ မှုန်ဝေသီလာခဲ့တယ်... ဖုန်းထဲကနေ ရှင်းပြနေတဲ့ မောင့်အသံကိုကျွန်မ ဂရုစိုက် နားထောင်မနေနိုင်တော့ပဲ ဖုန်းကိုချပစ်ပြီး... ညတွင်းချင်းပဲ မောင်ရှိတဲ့ ရန်ကုန်စီသို့ ကျွန်မတစ်ယောက်ထဲ ကားမောင်းပြီး ဆင်းလာခဲ့မိသည်... ကျွန်မစိတ်တွေကို မနည်းတည်ငြိမ်အောင် စုစည်းပြီး ကားမောင်းနေသည်... ရင်ထဲမှာတော့ အရမိးစိတ်တွေလှုပ်ရှားရင်း မခံချင်စိတ်တွေရော နာကျင်တာတွေရော မုန်းတီးတာတွေရော အားလုံးစုပြုံနေလေရဲ့... ဘဝမှာ လိမ်ညာမှု့ကို အမျိုးမျိုး ခံခဲ့ဖူးပေမဲ့... ဒီလိုမျိုး ချစ်တဲ့သူရဲ့ လိမ်ညာမှု့ ရက်စက်မှု့ကိုတော့ တစ်ခါမှ မခံစားခဲ့ဖူးဘူး... ဘဝမှာ အားလုံးပြီးပြည့်စုံစွာ ခံစားနေခဲ့ရတဲ့ ကျွန်မအဖို့ ချစ်သူရဲ့ ရက်စက်မှု့ဆိုတာ ရှိလာလိမ့်မယ်လို့ မထင်ခဲ့တာ လွန်ခဲ့တဲ့ နှစ်နာရီအထိပေါ့...\nကျွန်မရဲ့ရှုပ်ရှပ်ခက်နေတဲ့ စိတ်တွေကြောင့် ကားမောင်းနေတဲ့ အသိတရားတွေက ပေါ်လာလိုက် ပျောက်သွားလိုက်နဲ့... အခုချိန်မှာ ကျွန်မခေါင်းထဲမှာ ရှိတာ မောင့်အကြောင်းတွေကြီးပဲလေ... ကတိတွေ အထပ်ထပ်ပေးပြီးမှ ကျူးလွန်ခဲ့တဲ့ အပြစ်တွေကို ကျွန်မမောင့်အပေါ် ခွင့်မလွှတ်နိုင်ဘူး ဖြစ်နေတယ်... အချိန်တော်တော်ကြာ သည်အထိ မောင်လိမ်ခဲ့တာကို ကျွန်မမယုံနိုင်ဖြစ်နေတယ်... မောင့်ပြောနေကြ မောင့်ဘဝအတွက် မရှိမဖြစ် လိုအပ်နေပါတယ်ဆိုတဲ့ ကျွန်မနဲ့ တစုံတယောက်ကို လဲလှယ်ရဲတဲ့ မောင့်သတ္တိကို ကျွန်မအံသြမိတယ်... ကျွန်မအဲဒီအကြောင်းတွေကို ပြန်တွေးမိလိုက်တိုင်း မျက်ရည်တွေ တားစီးမရအောင် ကျဆင်းလာလေသည်... မောင်တောင်ကျွန်မအပေါ် မငဲ့ညှာပဲ ရက်စက်တတ်ခဲ့တာ ကျွန်မကဘာလို့ မနေနိုင်ရမှာလဲ... ကျွန်မမာနတွေ ဘယ်ရောက်ကုန်ပြီလဲ... ပြန်တွေးမိလိုက်တိုင်း သူ့အပေါ်ဒေါသတွေ ပိုပိုထွက်လာတယ်... မာနတရား ပေါ်ပေါက်လာတယ်... ကျွန်မရင်ထဲမှာတော့ ဘာလို့မောင်ဒီလိုလုပ်ရတယ် ဆိုတာကို ကျွန်မနားမလည်အောင်လဲ ဖြစ်မိတယ်... ကျွန်မမောင့်အပေါ်မှာ ထားခဲ့တဲ့ လေးစားမှု့တွေ ယုံကြည်မှု့တွေက တစ်စစီကြေမွကုန်ပြီလေ... မောင်ရယ် ကျွန်မဘာတွေများ အပြစ်တွေလုပ်ခဲ့လို့ ဒီလို ရက်စက်ရတာလဲ... ကျွန်မဘယ်လောက်ထိ ခံစားနေရမလဲဆိုတာ မောင်မသိတာလား... မောင်မသိချင် ယောင်ဆောင်နေတာလား... မောင်သိသိကြီးနဲ့ လုပ်ရက်တာလား... တွေးရင်းနဲ့ အသက်ရှုကျပ်လာသည်... ကားပြတင်းပေါက်မှန်ကို လှမ်းဖွင့်ဖို့ ညာဘတ် လက်ချောင်းလေး တွေက အော်တိုခလုတ်လေးကို နှိပ်လိုက်သည်... ခေါင်းလေးကိုငဲ့၍ ဝင်ရောက်လာတဲ့ ပြင်ပလေကို တစ်ဝကြီး ရင်ထဲသို့ ရှုပစ်လိုက်ပြီး အရှေ့ဘတ်သို့ ပြန်အလှည့်တွင် မျက်ရည်တွေနဲ့ ဝိုးတဝါးဖြစ်နေတဲ့ မြင်ကွင်းထဲကို လက်ခနဲ မီးရောင်တစ်ခု မြင်ပြီးတဲ့နောက်မှာ အမှောင်တရားက အသိစိတ်ကို စိုးမိုးသွားလေသည်... တပြိုင်နက်ထဲ လူတစ်ကိုယ်လုံး တိမ်တွေလို လေဟာနယ်ထဲကို ညိမ့်ညိမ့်ညောင်းညောင်း ရောက်သွားသလို ခံစားလိုက်ရတယ်... ဘယ်လိုဖြစ်သွားပါလိမ့်... လူတစ်ကိုယ်လုံး ဝါဂွမ်းတစ်ခုလိုပဲ ပေါ့ပါးနေလေသည်... အချိန်တော်တော်ကြာသည်အထိ လူတစ်ကိုယ်လုံး လေထဲလွင့်နေသလို ခံစားရတဲ့အချိန်မှာ ဖြတ်ခနဲ့ အသိစိတ်တစ်ခု ဝင်လာခဲ့တယ်... ကျွန်မမောင့်နံဘေးမှာ ရောက်နေပါလား...\nကျွန်မခေါ်လိုက်ပေမဲ့ မောင်ကမကြားသလိုနဲ့ TVကို ထိုင်ကြည့်နေသည်... ကျွန်မမောင့်နံဘေးကနေ အရူးမလေး တစ်ယောက်လို တတွတ်တွတ်နဲ့ မကျေနပ်ချက်တွေကို ရန်တွေ့နေမိသည်...\n"မောင်... ဘာလို့ပြန်မဖြေတာလဲ... ရှင့်ဆီမှာ ကျွန်မအတွက် ဖြေစရာအဖြေမရှိတော့ဘူးလား... ကျွန်မမေးတာကို ကျေးဇူးပြုပြီး ပြန်ဖြေပေးပါ"... ဘာမှပြန်ပြောသံမကြား...\nကျွန်မဒေါသတကြီးနဲ့ မောင့်ကိုအော်ပစ်ပြီး သူ့လက်မောင်းကို လှမ်းရိုက်လိုက်သည်... လက်က လေထဲမှာတင် ဝဲပျံသွားသည်... ကျွန်မထိတ်လန့်စွာနဲ့ အမျိုးမျိုး ကြိုးစားပြီး သူ့လက်မောင်းကို ကိုင်ကြည့်တယ်... ဘယ်လိုမှ ကိုင်လို့မရ... ကျွန်မအရမ်းထိတ်လန့်သွားမိတယ်... ကျွန်မ ဘာဖြစ်နေပါလိမ့်... ကျွန်မအသိစိတ်တွေက အမှောင်တွေ မစိုးမိုးခင် မီးရောင်ကို ဖြတ်ခနဲတွေ့လိုက်မိတဲ့ အဖြစ်ကို ပြန်သတိရမိသွားတယ်... ဘုရားရေ ကျွန်မဝိညာဉ်ဘဝနဲ့ မောင့်နံဘေးကို ရောက်နေပါလား... မောင်ရေ... ကျွန်မတို့ တကယ်ကိုအဝေးဆုံးကို ဝေးကြရပြီပေါ့နော်... ကျွန်မအချိန် တော်တော်ကြာသည်အထိ မောင့်မျက်နှာကို တစ်ဝကြီး ငေးစိုက်ကြည့်နေမိတော့သည်.. ကျွန်မမောင့်ကို စိတ်နာပေမယ့် ချစ်နေစဲပါ... ကျွန်မတကိုယ်လုံးကို မီးခိုးငွေ့တန်းတွေ ဝိုင်းရံလာသလို ခံစားလိုက်ရတဲ့ အချိန်မှာ တစ်ယောက်ယောက်က ကျွန်မကို ဆွဲခေါ်နေသလိုပါ တပြိုင်နက်ထဲ ခံစားနေရသည်... ကျွန်မ နှုတ်ဆတ်ခဲ့ပါတယ် မောင်ရယ်... ကျွန်မသွားရတော့မယ်... မောင်နားမှာ ကျွန်မဒီထက်မက နေခွင့်ရှိရင် နေချင်ပါသေးတယ်... ကျွန်မ မရှိတော့တဲ့ဘဝမှာ မောင်ချစ်တဲ့သူနဲ့ ပျော်ပိုက်နိုင်မှာပါ... ကျွန်မ အသက်ကုန်ဆုံးသည်အထိ မောင့်ကိုချစ်နေလျှက်ပါမောင်... ကျွန်မတရွေ့ရွေ့နဲ့ မီးခိုးတန်းခေါ်ဆောင်ရာသို့ နောက်ပြန်ပါသွားသည့်အချိန်မှာ မောင်ပြတင်းပေါက်ကနေ ကောင်းကင်ကို လှမ်းကြည့်ပြီး တီးတိုးရေရွတ် လိုက်တဲ့ အသံကိုနောက်ဆုံး ကြားလိုက်ရသည်...\n"ဟင်... ကြယ်လေးတစ်လုံး ကြွေကြသွားပါလား..."\nအုတ်ဂူဖြူဖြူလေး တစ်လုံးပေါ်တွင် အကြွေစောခဲ့တဲ့ ကြယ်ပွင့်လေးတပွင့်ရဲ့ နာမည်ကို လှပစွာ ကဗည်းထိုးထားလေသည်...\nP.S (ပထမဆုံးရေးသော ဆောင်းပါးပါ... ခံစားချက် တိုက်ဆိုင်မှု့ကြောင့် ရေးဖြစ်သွားတာပါ... အမှားပါရင်လဲ အားနာပါးနာနဲ့ ဖတ်ပေးကြပါရှင်... ပြီးရင် ဝေဖန်ခဲ့ဖို့ မမေ့နဲ့နော်...)\nစာရေးသူ ကြယ်စင်နတ်သမီး | at 4:30 PM |0comments\nတီတီအိ(Dream)ကတော့ လုပ်ချလိုက်ရော့မယ်... Tag ထားတယ်ဆိုလို့ အပြေးအလွှား သွားကြည့်လိုက်တာ... စကတ်တောင် ကွဲသွားတယ် (အယ်... ချောတီး ... စကတ်က နဂိုထဲက အကွဲနဲ့ ဖြစ်နေတာကိုး အဟတ် ဟတ်)... တူက Tag ထားတာကို မဖြေရင် ချစ်ချစ်နဲ့ကွဲမယ်ချိုလို့... ချက်ချင်း ပြန်ဖြေလိုက်ရတယ်... ဟူး... ပြေးလွှားလိုက်ရတာ ခြေကုန်လက်ပန်း ကြသွားတယ်...း)... တူ့ကို အငြိမ့်အတွက် မိတ်ကပ်လှလှလေး လိမ်းပေးမယ် ဆိုပြီး လက်ထိုးတာတောင် ရဖူးတော် (လက်သီးမဟုတ်ပါ... ဟီး)... အခုတော့ ဆံထုံးလှလှလေး ထုံးပေးဖို့ပါ အဆစ်ပါတွားပီ... ဟိ ဟိ... ဂျစ်ဂျစ်ရေးနဲ့ ကွဲမှာချိုးရို့ ဖြိုးငယ်လိုတော့ ကိုယ့်ပေါင်ကိုယ်လှန် ထောင်းပြီး မရေးပြဘူးနော်... မသိမသာလေးပဲ တိုးတိုးလေးပြောပြမယ်... ဟီး.... ကြယ်စင်အကြောင်းတွေကို သိချင်ရင်... ဒီမှာရေးထားတယ်...း)\nအားရဝမ်းသာစွာနဲ့ ဟန်တောင်မဆောင်ပဲ ပြောပြချင်လွန်းလို့ ပြောပြလိုက်တာနော်... ဟီးးးးးးးးး\nကိုယ့်ကိုသူငယ်ချင်းတွေကဒီလိုခေါ်တယ်............... မ၊ မမ၊ အစ်မ၊ မကြီး၊ မမကြယ်၊ မမိုး၊ မိုးရေအေး၊ ညီမ (စုံပလုံနေတာပဲ)\nကိုယ့်ဆီဖုန်းဆက်ချင်ရင်................................... cell phone နဲ့လှမ်းဆက်လိုက်လေ\nအဝတ်အစားဆိုရင်.......................................... free style လေးတွေ\nအစားအစာဆိုရင်............................................ မုန့်ဟင်းခါး၊ ရခိုင်မုန့်တီ၊ ဝက်သားတုတ်ထိုး\nစာရေးစရာ.................................................... ဂျူး၊ ဂျာနယ်ကျော်မမလေး၊ ဒေါက်တာမတင်ဝင်း (အစုံအစုံ... မှတ်ချက်... အသုပ်စုံမဟုတ်ပါ ဟီးးးးးး)\nLife Style...................................................... ငြိမ်းချမ်းသာယာသောမိသားစုဘဝ\nကိုယ့်ရဲ့ဝါသနာ................................................ စာဖတ်ခြင်း၊ ဈေးဝယ်ထွက်ခြင်း\nကိုယ့်ရဲ့အခင်ဆုံးသူငယ်ချင်းက............................. ပြောလဲသိမှာမဟုတ်ပါဘူး (မသိမ့်)\nကိုယ့်ကိုအများဆုံးနားလည်မှု့ပေးနိုင်သူက................. ကိုကြီး (အစ်ကိုအရင်းဖြစ်ပါသည်... ဟိ ဟိ)\nအမှတ်တရနေ့.................................................. ရက်ပေါင်း (၃၆၅) ရက်ထဲက တစ်ရက်ပေါ့\nသံယောဇဉ်ဆိုတာ.............................................. မမြင်နိုင်တဲ့သေးငယ်ပါးလွှာတဲ့ကြိုးတစ်ချောင်း (အပ်ချည်ကြိုးမဟုတ်ပါ... ဟိ ဟိ)\nဘဝဆိုတာ....................................................... ဘကုန်းနဲ့ ဝလုံးပေါင်းထားတာလေ\nသူငယ်ချင်းဆိုတာ............................................... ဆိုးတူကောင်းဖတ်၊ အတင်းတုတ်ဖော်တုတ်ဖတ် (အဲ... ဟုတ်သေးပါဘူး... မွှားတွားတယ်... ဟိ ဟိ)\nကိုယ့်ကိုကိုယ်ဒီလိုထင်တယ်................................... ငါဒီနေ့တော်တော်ချောလာပါလား ဟိ ဟိ\nကိုယ့်ရဲ့လက်ဆွဲဆောင်ပုဒ်က................................. "do whatever u have to do, never turnaround"\nအပြောချင်ဆုံးစကားလေးတစ်ခွန်း........................... အားလုံးကုန်ပြီ.. ဘာမှချိတော့ဘူး... ဘာသိချင်သေးတုန်း\nဒီလောက်ဆို ပရိသတ်ကြီးလဲ ကျေနပ်မယ်ထင်ပါရဲ့...း)\nသူများ Tag သလိုအားကျမခံပြန် Tag လိုက်ဦးမယ်... (၇)ရက်အတွင်း မရေးပါက ချစ်သူနဲ့ အသေကွဲကွဲ အရှင်ကွဲကွဲ ကွဲချင်သလိုကွဲပါစေ... ဟိ ဟိ...\nစာရေးသူ ကြယ်စင်နတ်သမီး | at 5:25 PM |0comments\nချစ်သူ ♥♥♥ မင်းကိုယ့်ကိုသတိရတဲ့အခါ\nချစ်သူ ♥♥♥ မင်းကိုယ့်အသံကြားချင်တဲ့အခါ\nချစ်သူ ♥♥♥ မင်းအတွက်ကိုယ်ပေးခဲ့တဲ့အနမ်းတွေကို\nချစ်သူ ♥♥♥ မင်းကိုယ့်ကိုမှာတမ်းခြွေချင်တဲ့အခါ\nချစ်သူ♥♥♥ဝေးကွာလှတဲ့ ကမ္ဘာတစ်ဖက်ခြမ်းစီမှာပဲ ရောက်နေပါစေ...\nစာရေးသူ ကြယ်စင်နတ်သမီး | at 2:58 AM |\nလျှောက်ခဲ့တဲ့ "လမ်း" ♥♥♥\nနားလည်မှု့နဲ့ လျှောက်ခဲ့တဲ့ "လမ်း" ♥♥♥\nလွမ်းဆွပ်စွာ လျှောက်ခဲ့တဲ့ "လမ်း" ♥♥♥\nပြန်ဆုံချိန်လေးမှာ ရွှန်းပြမျက်ဝန်းအကြည့်လေးတွေ ဆုံမိရင်း\nအချစ်ချင်းဖလှယ်စွာ လျှောက်ခဲ့တဲ့ "လမ်း" ♥♥♥\nအကြိမ်ကြိမ် အခါခါ ကျော်ဖြတ်ခဲ့တဲ့ "လမ်း" ♥♥♥\nဒီ "လမ်း" လေးတွေရဲ့ တိုက်စားမှု့က\nမင်းနဲ့ဒို့ရဲ့ သံယောဇဉ်အချစ်ရဲ့ သက်သေဟာလည်း\nဒီ "လမ်း" လေးပါပဲ ♥♥♥\nအခုမင်းနဲ့ဒို့ရဲ့ တည်ရှိတဲ့ ဒီ "လမ်း" လေးကို ဗဟိုပြု\nရှေ့လျှောက် ဘဝတစ်သက်စာ ထာဝရချစ်သူများအဖြစ်သို့\nမခွဲသောလက်များနဲ့ လျှောက်လှမ်းကြပါစို့နော် ♥♥♥\nP.S* အမှတ်တရရက်စွဲလေးတစ်ခု... (August 18,2008)\nစာရေးသူ ကြယ်စင်နတ်သမီး | at 12:28 PM |4comments\nဒီနေ့ ပို့စ်တင်ဖို့ လိုက်ရှာရင်းနဲ့ ဘာမှလဲ ရေးစရာကမရှိတော့ ကျွန်မသူငယ်ချင်းတစ်ယောက် မေးလ် forward လုပ်လာတဲ့ အီးမေးလ်ထဲက ပုံပြင်လေးတစ်ခုကို တင်ပြလိုက်ပါတယ်ရှင်... ဘယ်သူဘယ်ဝါ ရေးသားတယ်ဆိုတာ မသိရသောကြောင့် ရေးသားသူနာမည်ကို မဖော်ပြလိုက်ရပါ... Original forward အီးမေးလ်ထဲမှာ ပါတဲ့စကားလုံးလေးတွေက မှားတာကြောင့် ကျွန်မ စာဖတ်သူတို့ အဆင်ပြေအောင် အနည်းငယ်စာသားတွေကို ပြင်ဆင်ထားပါတယ်ရှင်... အကယ်၍ ရေးသားသူ(နာမည်မသိ) ကသူ့စာသားတွေကို ပြင်ဆင်ရကောင်းလားလို့ အပြစ်တင်လာရင်တော့ ကျွန်မ၏စေတနာ အမှားသာဖြစ်ပါတယ်... ဒီပုံပြင်ဆောင်းပါးလေးမှာ ကျွန်မကိုယ်တိုင် ရေးသားခြင်းမဟုတ်ပါ... ကျွန်မသူငယ်ချင်းပေးပို့လိုက်သော အီးမေးလ် forward မှရရှိခြင်းသာ ဖြစ်ပါသည်... မိန်းမသားဘဝအတွက် သတိပြုစရာလေးများ ဖြစ်သောကြောင့် ကျွန်မပို့စ်တင်ဖြစ်သွားတာပါ... မမှားသင့်တာ မမှားအောင် ကာကွယ်ရမှာက ကျွန်မတို့ရဲ့မိန်းမသားဘဝ မဟုတ်လား... ငယ်ရွယ်နုပျိုသော ညီမငယ်လေးတို့ သတိပြုမိအောင် ရည်ရွယ်၍ ဒီပို့စ်ကိုတင်မိခြင်းဖြစ်ပါသည်....\n" ရွာတစ်ရွာမှာပေါ့ သိပ်ချစ်ကြတဲ့ ချစ်သူနှစ်ဦးရှိကြတယ်..... အရမ်းလဲချစ်ကြတော့ နီးစပ်ဖို့အရေး ကြိုးစားကြတာပေါ့... လုလင်ပျိုက လုံမလေးကို ခိုးပြေးဖို့ ချိန်းပါတယ်.... ညသန်းခေါင်ယံမှ လုံမလေးအိမ်ရှေ့က စံပယ်ရုံအကွယ်ကနေ ရွှေဂျိုးကူသံပြုရင် လုံမလေးက ထွက်လာဖို့ချိန်းတယ်... ချိန်းဆိုတဲ့ညမှာ လုံမလေးလဲ တကူ.... ကူး ... ကူ ဆိုတဲ့ အသံကြားတာနဲ့ အထုတ်ဆွဲထွက်လာခဲ့တယ်... နှစ်ယောက်သား တောထဲကို ထွက်ပြေးကြတာပေါ့... တော်တော်လေးလဲ ခရီးရောက်တော့ ဗိုက်ကဆာလာတာပေါ့... အဲဒီမှာဘဲ လုံမလေးပါလာတဲ့ ထမင်းထုပ်ကို နှစ်ယောက်ခွဲ စားမယ်လုပ်တယ်.... ထမင်းထုပ်ကိုဖွင့်လိုက်တော့ ပုဇွန်ထုပ်က တစ်ကောင်ပဲ ပါလာတယ်... အဲဒီတော့ လုလင်ပျိုက ပုဇွန်ထုပ်ကို ထမင်းပုံအလယ်မှာ ထောင်ထားမယ်... ထမင်းထုပ်ကို နှစ်ယောက်တူတူစားရင်း ပုဇွန်ထုပ်လဲသွားဘက်ကသူက ပုဇွန်ထုပ်ကို စားဖို့ ပြောတယ်... အဲလိုနဲ့ လုလင်လဲ ဆာဆာနဲ့စားလိုက်တာ ထောင်ထားတဲ့ ပုဇွန်ထုပ်က လုလင်ဘက်ကို လဲသွားတာပေါ့... အဲဒီတော့ လုလင်က ပုဇွန်ထုပ်ရဲ့ ခေါင်းပိုင်းကို စပြီးစားလိုက်တယ်.... လုံမလေးက တွေးမိတယ် သြော်... ခေါင်းပိုင်းမို့ ငါ့ကိုမကျွေးတာပါပေါ့.... နောက် လုလင်က အမြီးပိုင်းကို ကိုက်လိုက်တယ်... လုံမလေးလဲ တွေးပြန်တယ် သြော်.... အမြီးပိုင်းမို့ ငါကိုမကျွေးတာနေမှာပါပေါ့... နောက်ဆုံး လုလင်က\nပုဇွန်ထုပ်ကြီးရဲ့ အလယ်ပိုင်းကို စားလိုက်တယ်... အဲဒီတော့ လုံမလေးလဲ ပုဇွန်ထုပ်ကို နည်းနည်းမှ မစားလိုက်ရရှာဘူး.... ထမင်းလဲ စားပြီးရော လုလင်က ရေဆာတယ်လို့ ဆိုပြန်တယ်.... အဲဒီမှာ လုံမလေးလဲ ရေရှာပြီး တိုက်ရပြန်တာရော.... ရေသောက်ပြီး လုလင်ပျိုလဲ မောမောနဲ့လဲအိပ်ပျော်သွားတာပေါ့.... အဲဒီအချိန်မှာဘဲ လုံမလေးလဲ ရွာဘက်ကို အပြေးပြန်လာပါတော့တယ်... နောက်နေ့မှာ လုလင်ပျိုလဲ ရွာပြန်ရောက်ပြီး သန်းခေါင်ယံအရောက်မှာ လုံမလေးအိမ်ရှေ့က စံပယ်ရုံနောက်ကွယ်ကနေ ရွှေဂျိုးကူသံ ထပ်ပေးပါတယ်..... အဲဒီအချိန်မှာတော့ လုံမလေးက ထွက်မလာတော့ပါဘူး.... အခန်းပြတင်းကနေပဲ လှမ်းပြောလိုက်ပါတယ်...... "တော်ပါတော့မောင်ကြီးရယ် ပုဇွန်ထုပ်လဲ ကတည်းက စိတ်ဝမ်းကွဲလို့ ဝေးကြရပြီလို့သာ မှတ်လိုက်ပါတော့" တဲ့လေ...\nမိန်းကလေးတွေ တစ်ဘ၀လုံးအတွက်ရည်ရွယ်ထားရင် အချစ်မှာ မျက်စိရှိဖို့လိုပါတယ်...အပေါ်ယံ အရေပြားက အလှတရားထက် ကိုယ်နဲ့ တစ်ဘ၀လုံး အေးအတူပူအမျှ စိတ်ထားနိုင်မယ့်သူကို ရွေးချယ်ဖို့ လိုအပ်ပါတယ်...\nချစ်သူ ♥♥♥ သိပါလေစ\nစာရေးသူ ကြယ်စင်နတ်သမီး | at 3:38 AM |6comments\n"ချစ်သူ ♥♥♥ သိပါစေ"\nစာရေးသူ ကြယ်စင်နတ်သမီး | at 2:53 PM |4comments\nစားမိသူ ••• ငါလေ\nချစ်မိသူ ••• ငါလေ\nရင်မှာအပြည့်ဖြစ်နေပြီလား ♥♥♥ ?\nဘယ်သူမြင်နိုင်မှာလဲ ♥♥♥ ?\nစာရေးသူ ကြယ်စင်နတ်သမီး | at 11:58 AM |4comments\nစာရေးသူ ကြယ်စင်နတ်သမီး | at 12:52 AM |5comments


မြတ်လေးငုံ: စက်ရုံ၊ အလုပ်ရုံနှင့် ရုပ်ရှင်ရုံအများစု ပါဝင်သည့် နိုင်ငံပိုင် စီးပွားရေး လုပ်ငန်း ၇၆ ခုကို ယခုလ နောက်ဆုံးပတ် အတွင်း ပုဂ္ဂလိကသို့ ရောင်းချမည်..\nစက်ရုံ၊ အလုပ်ရုံနှင့် ရုပ်ရှင်ရုံအများစု ပါဝင်သည့် နိုင်ငံပိုင် စီးပွားရေး လုပ်ငန်း ၇၆ ခုကို ယခုလ နောက်ဆုံးပတ် အတွင်း ပုဂ္ဂလိကသို့ ရောင်းချမည်..\nရန်ကုန်မြို့ ဆူးလေဘုရားလမ်းရှိ Yangon Commercial Tower ကို တွေ့ရစဉ်\nပြည်ထောင်စု မြန်မာနိုင်ငံတော် ပုဂ္ဂလိကပိုင် ပြုလုပ်ရေး ကော်မရှင် အနေဖြင့် ယခုလ နောက်ဆုံးပတ် အတွင်း စက်ရုံ၊ အလုပ်ရုံနှင့် ရုပ်ရှင်ရုံ အများစု ပါဝင်သည့် နိုင်ငံပိုင် စီးပွားရေး လုပ်ငန်း ၇၆ ခုကို ပုဂ္ဂလိကသို့ လွှဲပြောင်းပေးမှုများ ပြုလုပ်သွားမည် ဖြစ်ကြောင်း သိရှိရသည်။\nယခုလအတွင်း လွှဲပြောင်းပေးမည့် နိုင်ငံပိုင် လုပ်ငန်းများအနက် အများစုသည် စက်မှု(၁)၀န်ကြီးဌာန ပိုင်ဆိုင်သည့် စက်ရုံ၊ အလုပ်ရုံ ၂၁ ခုနှင့် ပြန်ကြားရေး ၀န်ကြီးဌာနပိုင် ရုပ်ရှင်ရုံ ၁၀ ရုံတို့ အများဆုံး ပါဝင်နေပြီး အများစုမှာ ရန်ကုန်တိုင်း ဒေသကြီး အတွင်းရှိ ၀န်ကြီးဌာနပိုင် နေရာများ ဖြစ်ကြောင်း သိရှိရသည်။\nထို့ပြင် ပြန်ကြားရေး ၀န်ကြီးဌာနမှ ရုပ်ရှင်ရုံ ၁၀ ရုံလည်း ပါဝင်ပြီး အဆိုပါ ရုပ်ရှင်ရုံများမှာ ရန်ကုန်တိုင်း ဒေသကြီး ဒဂုံမြို့သစ်(အရှေ့ပိုင်း) မြို့နယ်ရှိ ရွှေရတနာရုပ်ရှင်ရုံ၊ လှိုင်သာယာမြို့နယ်ရှိ ၀ဇီရာ(၂) ရုပ်ရှင်ရုံ၊ ကြည့်မြင်တိုင်မြို့နယ်ရှိ သီတာရုပ်ရှင်ရုံ၊ ကျောက်တံတားမြို့နယ်ရှိ ဆုထူးပန်ရုပ်ရှင်ရုံ၊ ဘုရင့်ရုပ်ရှင်ရုံ၊ သင်္ဃန်းကျွန်းမြို့နယ်ရှိ ဧရာဝတီရုပ်ရှင်ရုံ၊ တောင်ဥက္ကလာပမြို့နယ်ရှိ ပဒေသာရုပ်ရှင်ရုံ၊ မန္တလေးတိုင်းဒေသကြီး ချမ်းအေးသာဇံမြို့နယ်ရှိ မစိုးရိမ် ရုပ်ရှင်ရုံ၊ စစ်ကိုင်းတိုင်းဒေသကြီး ကောလင်းမြို့ရှိ မြို့မရုပ်ရှင်ရုံ၊ စစ်ကိုင်းမြို့ရှိ ဇေယျာသီရိရုပ်ရှင်ရုံတိုြ့ဖစ်ကြသည်ဟု သိရသည်။\nယခုလအတွင်း လွှဲပြောင်းပေးမည့် နိုင်ငံပိုင် လုပ်ငန်းများအနက် အများစုသည် စက်မှု(၁)၀န်ကြီးဌာန ပိုင်ဆိုင်သည့် စက်ရုံ၊ အလုပ်ရုံ ၂၁ ခုနှင့် ပြန်ကြားရေးဝန်ကြီးဌာနပိုင် ရုပ်ရှင်ရုံ ၁၀ ရုံတို့ အများဆုံး ပါဝင်နေပြီး အများစုမှာ ရန်ကုန်တိုင်း ဒေသကြီး အတွင်းရှိ ၀န်ကြီးဌာနပိုင် နေရာများဖြစ်ကြောင်း သိရှိရ . . .\nရန်ကုန်တိုင်းဒေသကြီး အတွင်းရှိ အထင်ကရ အဆောက်အအုံများ ဖြစ်သည့် ရှေ့နေချုပ်ရုံး၊ စာရင်းစစ်ချုပ်ရုံးနှင့် အခြား ၀န်ကြီးဌာနပိုင် အဆောက်အအုံများလည်း ပါဝင်နေကြောင်း သိရှိရသည်။\nအဆိုပါ နိုင်ငံပိုင် လုပ်ငန်းများ ပုဂ္ဂလိက လွှဲပြောင်းမှုများ အတွက် အဆိုပြုလွှာ ရောင်းချခြင်းများကို ဇန်န၀ါရီလ ၂၁ ရက်နေ့တွင် နေပြည်တော်၌ ပြုလုပ်သွားမည် ဖြစ်ပြီး ပုဂ္ဂလိက ရောင်းချမှုများကို ဇန်န၀ါရီလ ၂၈ ရက်နေ့တွင် ပြုလုပ်သွား မည် ဖြစ်ကြောင်း သိရှိရသည်။\nထိုသို့ လွှဲပြောင်းထားသော နိုင်ငံပိုင် စီးပွားရေးလုပ်ငန်းများ နေရာတွင် လွှဲပြောင်းရယူ လုပ်ကိုင်မည့် ပုဂ္ဂလိက လုပ်ငန်းရှင်များ အနေဖြင့် သီးခြား သတ်မှတ်ပေးထားသော လုပ်ငန်းများမှအပ ကျန်နိုင်ငံပိုင် လုပ်ငန်းများတွင် ယခင် သက်ဆိုင်ရာမှ လုပ်ကိုင်ခဲ့သည့် အမျိုးအစားတူ လုပ်ငန်းများကိုသာ ဆက်လက် လုပ်ကိုင်ကြရမည် ဖြစ်ကြောင်း သိရှိရသည်။ သို့သော် အမှတ်(၁)စက်မှုဝန်ကြီးဌာန လက်အောက်ရှိ ဆပ်ပြာစက်ရုံအမှတ် (၃)၊ ၀င်းသူဇာ စားသောက်ကုန်လုပ်ငန်း စက်ရုံခွဲ(လှိုင်)နှင့် သားရေပစ္စည်း စက်ရုံတစ်ရုံကိုမူ လွှဲပြောင်းရယူမည့် လုပ်ငန်းရှင်များ အနေဖြင့် ကြိုက်နှစ်သက်ရာ လုပ်ငန်းကို ပြောင်းလဲ လုပ်ကိုင်နိုင်ကြောင်း ထုတ်ပြန်ထားသည်။ ရန်ကုန်တိုင်း ဒေသကြီးအတွင်းမှ နိုင်ငံပိုင် လုပ်ငန်းပေါင်း ၅၀ ခု၊ မန္တလေးတိုင်းဒေသကြီးမှ နိုင်ငံပိုင် လုပ်ငန်းပေါင်း ငါးခုနှင့် အခြား ပြည်နယ်နှင့်တိုင်းဒေသကြီး အသီးသီးမှ နိုင်ငံပိုင် လုပ်ငန်းများ ပါဝင်ကြောင်း သိရှိရသည်။\nနိုင်ငံပိုင် စက်မှုလုပ်ငန်းများ အပြင် နိုင်ငံပိုင် မော်တော်ယာဉ်၊ နိုင်ငံပိုင် စီးပွားရေး လုပ်ငန်းများ၊ နိုင်ငံပိုင် စက်သုံးဆီဆိုင်များ၊ နိုင်ငံပိုင် အဆောက်အအုံများနှင့် မြေကွက်များ၊ နိုင်ငံတစ်ဝန်းရှိ လမ်းတံတားများ၊ နိုင်ငံပိုင် ဆိပ်ကမ်းများနှင့် နိုင်ငံပိုင် အပန်းဖြေနေရာများကိုပါ ဆက်လက် ချထားပေးမှုများ ပြုလုပ်လျက်ရှိကြောင်း ကုမ္ပဏီကြီးများထံမှ သိရှိရသည်။\n၂၀၁၀ ပြည့်နှစ်အတွင်း နိုင်ငံစီးပွားရေးလုပ်ငန်း ၁၁၀ ခု၊ နိုင်ငံပိုင် အဆောက်အအုံ ၃၂ ခု၊ နိုင်ငံပိုင် စက်သုံးဆီအရောင်းဆိုင် ၂၄၆ ဆိုင်နှင့် ရန်ကုန်မြစ်ကမ်း တစ်လျှောက်ရှိ ဗိုလ်အောင်ကျော်ဆိပ်ကမ်း၊ ဗိုလ်တထောင် ဆိပ်ကမ်း၊ ပန်းဆိုးတန်း-နန်းသီတာ ဆိပ်ကမ်း၊ ကျန်းမာရေးဆိပ်ကမ်း၊ ဆူးလေဆိပ်ကမ်း၊ အလုံဆိပ်ကမ်းမှ ဗိုလ်တထောင် သံလျက်စွန်းအထိ ဆိပ်ကမ်း မြေနေရာများ ကဲ့သို့သော နေရာ အများအပြားများကို ဈေးပြိုင် အိတ်ပိတ်စနစ်ဖြင့် ရောင်းချခြင်း၊ အဆိုပြုလွှာ ခေါ်ဆိုေ ရာင်းချခြင်းများ ပြုလုပ်ပြီး ဖြစ်ကြောင်း၊ ဆက်လက်၍ လွှတ်တော်များ ခေါ်ယူကာ အစိုးရအသစ် မဖွဲ့မီကာလအတွင်း အစိုးရမှ ပုဂ္ဂလိကပိုင် ပြုလုပ်ပေးသည့် စီမံကိန်းကြီးများ ထပ်မံရှိနိုင်ကြောင်း New Eleven ဂျာနယ်မှာ ဖော်ပြပါရှိပါတယ်..။\nလေလံပစ်စရာမလိုပါ.. ဦးတေဇ မှတစ်ပါး. အခြားမရှိ..\nPosted by ဒီမိုဝေယံ at Thursday, January 27, 2011\nစက်ရုံ၊ အလုပ်ရုံနှင့် ရုပ်ရှင်ရုံအများစု ပါဝင်သည့်...\nအခြေခံပညာကျောင်းအချို့တွင် ကျောင်းသားများအား မုန့်...\nအကယ်ဒမီဆုကို ပထမဆုံး ရရှိခဲ့သည့် အနုပညာရှင်ခြောက်ဥ...\nကမ္ဘာ့ငြိမ်းချမ်းရေး ပိသုကာ ဦးသန့် (၁၀၂)မွေးနေ့


"မာရ်ငါးပါး" ၏ တည်းဖြတ်မှု မူကွဲများ - ဝီကီပီးဒီးယား\n"မာရ်ငါးပါး" ၏ တည်းဖြတ်မှု မူကွဲများ\n၀၃:၅၈၊ ၁၉ မတ် ၂၀၁၁ ရက်နေ့က မူ\n၆၃ ဘိုက် ပေါင်းထည့်ခဲ့သည် , ပြီးခဲ့သည့် ၉ နှစ်\n၂၀:၁၁၊ ၅ ဒီဇင်ဘာ ၂၀၁၀ ရက်နေ့က မူ (ပြင်ဆင်ရန်)\n၀၃:၅၈၊ ၁၉ မတ် ၂၀၁၁ ရက်နေ့က မူ (ပြင်ဆင်ရန်) (နောက်ပြန် ပြန်ပြင်ရန်)\nသို့ဖြစ်၍ သက်ရှိသတ္တဝါများ သေခြင်း၊ သေစေခြင်းကို `မာရ...မာရ်´ဟုခေါ်ကြောင်း လက်ရင်းကျကျ မှတ်သားရပါသည်။ သတ္တဝါများ သေရခြင်း၏ အကြောင်း၊ သေခြင်းမကင်းရသည့် အကြောင်းများကို ရှာကြည့်သော် ငါးမျိုး တွေ့ရသည်။\n# ဒေဝပုတ္တ မာရ် = [[မာရ်နတ်]]\n# ကိလေသ မာရ် = ကိလေသာဆယ်ပါး\n# အဘိသင်္ခါရ မာရ် = ပြုပြင်စီရင်မှု\n# ခန္ဓ မာရ် = ခန္ဓငါးပါး\n# မစ္စု မာရ် = သေခြင်းတရား တို့ဖြစ်သည်။\n===(၁) ဒေဝပုတ္တ မာရ် = မာရ်နတ်===\n===(၂) ကိလေသမာရ် = ကိလေသာဆယ်ပါး===\nကိလေသာ ဟူသည် ရယူလက်ခံထားသူရဲ့ စိတ်နှလုံးကို ပူလောင်ဆင်းရဲအောင် နှိပ်စက်တတ်သည့် တရားများပင် ဖြစ်သည်။ ထိုကိလေသာရှိနေသမျှ သံသရာတွင်းမှ မလွတ်ဘဲ တဝဲလည်လည် ကျင်လည်ပြီး သေပြီးရင်းသေ နေရဦးမည်ဖြစ်သဖြင့် ကိလေသာ ကိုလည်း သတ်တတ်သည့် မာရ် ဟုပင်ခေါ်သည်။ ကိလေသာ အကျဉ်း(၁၀)ပါး ရှိပါသည်။\n# လောဘ = လိုချင်တပ်မက်ခြင်း\n# ဒေါသ = အမျက်ထွက်ခြင်း( စိတ်ထဲမှာ တနှံ့နှံ့ဖြင့် အသားထဲဆူးဝင်သလို မျက် နေခြင်း၊ စိတ်ထဲမှာပဲ တင်းပြီး မပေါက်ကွဲသေးတဲ့ အဆင့် ၊ physically(အပြင်ပန်းအားဖြင့်) ဘာမှ မလုပ်သေးသည်ကို "ကောဓ (အမျက်)" [lac:NyD; ကောဓ အပြင်ထွက်ပေါက်ကွဲခဲ့လျှင် "ဒေါသ" ဖြစ်သည်။ (ထို့ကြောင့် ကဏ္ဍဇာတ်တော်တွင် ကဏ္ဍရသေ့ကြီးက ကောဓမဖြစ်ရပါလို၏။ ဒေါသမဖြစ်ရပါလို၏ ဟုခွဲပြီး ဆုတောင်းအဓိဌာန်ပြုခဲ့ခြင်းဖြစ်သည်။)\n# မောဟ = တွေဝေမိုက်မဲခြင်း( မောဟ ရဲ. သဘောကို ဗုဒ္ဓဘာသာလူငယ်တွေ ရောထွေးနေတတ်ပါတယ်။ အဝိဇ္ဇာ နဲ့ မောဟ ဘာကွာလဲ ဆိုတာမျိုး မေးရင် မသိတာ ဆိုတာ ပဲ ပြောနိုင်ကြတယ်။ ဆရာတော်ဘုရားများ ဟောတဲ့ အရှင်းဆုံးကတော့ သစ္စာ(၄)ပါး ကို မသိခြင်းဟူသည် "အဝိဇ္ဇာ"ဖြစ်သည်။ ဒိဌိနှင့် နွယ်ပါသည် ။ ကိုယ်လုပ်နေတာကို သတိမကပ်ဘဲ တွေတွေဝေဝေ ငေးငေးငိုင်ငိုင်ဖြင့် လုပ်နေခြင်း ၊ ကိုယ်လုပ်နေသည့် လုပ်ရပ်ကို ကုသိုလ် ၊ အကုသိုလ်ဟုခွဲခြား မသိခြင်းမှာ…"မောဟ"ဖြစ်သည်။ သစ္စာမသိခြင်းလောက်လည်း အဆင့်မမြင့်ပါ ။သစ္စာမသိလျှင်သံသရာလည်မည်၊ မောဟများလျှင် အပယ်လားမည်။\nအလှူ လှူသော်လည်း မည်ကဲ့သို့ လှူသင့်သည်ကို မသိ ၊ ဒီအလှူကဘာကုသို်လ်ရမည်ကိုလည်း မသိ ၊လှူတော့လှူနေခြင်းကို မောဟဖုံးလွှမ်းခြင်းဟု ဆိုပါသည်။ မောဟ၏ တွေဝေမှုမှာ Action ကရှိနေသည်။ မည်သို့ လှူပါက ကုသို်လ်ရမှန်းကိုလည်း သိသည်။ ကုသိုလ်ရအောင်လှူပြီးသောအခါမှ ဒီကောင်းမှုကြောင့် နတ်ဖြစ်ရပါလို၏ ဟုဆုတောင်းလိုက်သောအခါ အဝိဇ္ဇာပါ သွားပါပြီဖြစ်သည်။ ဒုက္ခသစ္စာကို မသိသောကြောင့် နောက်သမုဒယသစ္စာကို လိုချင်တာမျိုးဟု ဆိုရမည်ဖြစ်သည်။\nနောက်ဥပမာ- လူတစ်ယောက် အတိတ်ကိုတွေးမိလျှင် ဒေါသဖြစ်မည်။ ထိုကြောင့် ဘာမှ ပြန်မရတောသည့် အတိတ်ကို မတွေးပါနှင့်။ အနာဂတ်ကိုတွေးရင် လောဘ ဖြစ်မည်။ အနာဂတ်ကမရောက်သေးသောကြောင့် ဖြစ်၊ပျက်သံသရာမှာ ကြိုတင်ပြီး လောဘစိတ်မထားပါနှင့်။ ပစ္စုပ္ပန်တွင် မောဟဖြင့် မနေနှင့်ဟု ဆရာတော်များဆုံးမလေ့ရှိပါတယ်။ သတိနဲ့ ကုသို်လ်၊အကုသို်လ်ခွဲခြားနိုင်သော ပညာရှိနေခြင်းသည် မောဟကင်းခြင်းပင်ဖြစ်သည်။ ပညာမြင့်လာခြင်းဖြင့် သစ္စာတရားများကို သိမြင်လာလျှင် အဝိဇ္ဇာပါ ကင်းလာပါမည်။ မောဟ၏ တွေဝေမှုမှာ Action ကရှိနေပါဦးမည်။ ထိနမိဒ္ဓ ကဲ့သို့ ငိုက်နေခြင်းမျိုး တော့မဟုတ်သေးပါ။\n# မာန = ထောင်လွှားခြင်း(မာန ဆိုသည်မှာ မာန် ပင်ဖြစ်သည် ။ မာန်တက်နေသည် ။ မာနကြီးနေသည်)
\nမာန်(မာန) (၃) မျိုး ရှိသည် ။
\n(၁)သေဌမာန် = "ငါသာမြတ်သည်" ဟု မာန်တက်ခြင်း
\n(၂)သဒိသမာန် = "ငါနှင့် တန်းတူသည်"ဟု မာန်တက်ခြင်း
\n(၃)ဟိနမာန် = "ငါကား နိမ့်၏ ၊ သို့သော် မည်သူ့ကိုမျှ ဂရုစိုက်ရန် မလို"ဟု မာန်တက်ခြင်း တိုု့ဖြစ်ပါသည်။
\nမာန်တက်ရန် (၃) ချက် ။
\n(၁)ဇာတိမာန် = ဇာတ်ကို စွဲ၍ မာန်တက်ခြင်း
\n(၂)ဣဿရိယ မာန် = အစိုးရခြင်း ကို စွဲ၍ မာန်တက်ခြင်း
\n(၃)ဂေါတ္တမာန် = အမျိုးအနွယ်ကို စွဲ၍ မာန်တက်ခြင်း တိုု့ဖြစ်ပါသည်။
\n# ဒိဌိ ( မိစ္ဆာ ဒိဌိ ) = အယူမှားခြင်း(အားလုံး ၆၂-ပါး ။ ဒါပေမယ့် ၃ ပါး ၊ နိယတ (၄) ပါး။ (၁၀)ပါး ၊ (၁၁)ပါး စသဖြင့် ဆရာတော်များက အလျဉ်းသင့်သလို ဟောပြောကြသည်။ မိစ္ဆာဒိဌိ ကိုအလုံးစုံမရှင်းတော့ဘဲ သမ္မာဒိဌိ (၅) ပါးကို ဟောပြောသည်လည်းရှိပါသည် ။)\nဒိဌိ သည် ရှစ်ပါးသော တရားတို့ကို အမှီပြုပြီး ဖြစ်တတ်သည်။\nခန္ဓာ အဝိဇ္ဇာ ဖေဿာစ ၊ သညာတက္ကော အယောနိသော ဒုမ္ပိတ္တော၊ ပရသော ဃောသော ဒိဌိဌာနာနိ အဌဓာ …ဟူ၍
\n(က) ခန္ဓာ ကိုယ်နဲ့ ပတ်သက်၍ ၄င်း ၊
\n(ခ) သစ္စာ (၄) ပါး နဲ့ ပတ်သက်၍ ၄င်း ၊
\n(ဂ) အတွေ့အထိနဲ့ ပတ်သက်၍ ၄င်း ၊
\n(ဃ) မှတ်သားမှု နဲ့ ပတ်သက်၍ ၄င်း ၊
\n(င) အကြံအစည် နဲ့ ပတ်သက်၍ ၄င်း ၊
\n(စ) နှလုံးသွင်းမှု နဲ့ ပတ်သက်၍ ၄င်း ၊
\n(ဆ) မိုက်မဲသူများနှင့် ပေါင်းသင်းမိ၍၄င်း ၊
\n(ဇ) သူတပါး၏တရားစကား နဲ့ ပတ်သက်၍ ၄င်း ဒိဌိ ဖြစ်လာပါတယ်။
\n# ဝိစိကိစ္ဆာ =တွေးတော ယုံမှားခြင်းသဘော ( သို့လော သို့လော စိတ်နှခွဖြစ်ခြင်းသဘော )\n( ဝိစိကိစ္ဆာ သည်လည်း ရှစ်ပါးသော တရားတို့အပါ်တွင် အမှီပြုပြီး ဖြစ်တတ်သည်။
\n(က) ဘုရားရှင်၏ ၃၂-ပါးသော လက္ခဏာတော်များ ၊ ဉာဏ်တော်များ နဲ့ ပတ်သက်၍ ၄င်း ၊
\n(ခ) သစ္စာ (၄) ပါး ၊ မဂ် ၊ဖိုလ် ၊နိဗ္ဗာန် သည် သံသရာမှ တကယ် လွတ်/မလွတ် နဲ့ ပတ်သက်၍ ၄င်း ၊
\n(ဂ) အရိယာပုဂ္ဂိလ် နဲ့ ပတ်သက်၍ ၄င်း ၊
\n(ဃ) သီလ ၊ သမာဓိ ၊ပညာ ဟူသော သိက္ခာ (၃) ပါးနဲ့ ပတ်သက်၍ ၄င်း ၊
\n(င) အတိတ်၌ ခန္ဓာ ၊အာယတန ဖြစ်/မဖြစ် နဲ့ ပတ်သက်၍ ၄င်း ၊
\n(စ) အနာဂတ်၌ ခန္ဓာ ၊အာယတန ဖြစ်/မဖြစ် နဲ့ ပတ်သက်၍ ၄င်း ၊
\n(ဆ) သံသရာ တလျှောက်လုံး ခန္ဓာ ၊အာယတန ဖြစ်/မဖြစ် နှင့် ပေါင်းသင်းမိ၍၄င်း ၊
\n(ဇ) ပဋိစ္စသမုပ္ပါဒ် တရားတော် နဲ့ ပတ်သက်၍ ၄င်း ဝိစိကိစ္ဆာ ဖြစ်လာပါသည်။
\nဒိဌိ နဲ့ ဝိစိကိစ္ဆာ ကို ပယ်သတ်နိုင်သူဟာ သောတာပန် ပုဂ္ဂိလ်ဖြစ်ပြီဖြစ်သည်။
\n# ထိနမိဒ္ဓ = ထိုင်းမှိုုင်းခြင်း ၊ ငိုက်မျဉ်းခြင်း (မြွေ ဘဝမှ ဖြစ်လာသောသူများတွင် ထိနမိဒ္ဓ များသည်ဟု ဘုရားရှင်က ပုဏ္ဏား(၄)ယောက်ကို ဥပမာပြပြီးဟောခဲ့ဖူးသည်။)\n# ဥဒ္ဓစ္စ = စိတ်ပျံ့လွင့်ခြင်း ။\n# အဟိရိက = မကောင်းမှုလုပ်ရခြင်းကို မရှက်ခြင်း ။\n# အနောတ္တပ္ပ = မကောင်းမှုလုပ်ခြင်းကို မကြောက်ခြင်း ။\n၄င်းတို့မှာ ကိလေသာ ( ၁၀ ) ပါး (အပြား ၁၅၀၀ )ဖြစ်ပါသည်။\n(၁) ဝိတိက္ကမ ကိလေသာ - အာရုံ (၅)ပါး ကို နှစ်သက်တွယ်တာ ၍ ကာယကံ ၊ ၀စီကံ ၊ မနောကံ တို့ဖြင့် လောဘ ၊ ဒေါသ အလျောက် ဖောက်ပြန်ကျူးလွန်စေတတ်မှု ။ ( သီလ စောင့်ထိန်းခြင်းဖြင့် တားဆီရန် )
\n(၂) ပရိယုဌာန ကိလေသာ - မနော ဒွာရ၌ ထကြွသောင်းကျန်းတတ်သည့် ကိလေသာ ။ ( သမထ ဘာဝနာကျင့်ကြံ ခြင်းဖြင့် တားဆီးရန် )
\n(၃) အနုသယ ကိလေသာ - သံသရာတလျှောက် အစဉ်ကိန်းအောင်းနေခဲ့ပြီး အခါအခွင့် သင့်သောအခါ ပေါ်ထွက်လာပြီး ဖောက်ပြန်ကျုးလွန်တတ်သော ကိလေသာ ။ ( ဝိပဿနာ ဘာဝနာအားထုတ် ခြင်းဖြင့် အမြစ်ဖြုတ် ပယ်သတ်ရန်)
\nဘုရားရှင်တို့ အောင်မြင်သော မာရ် (၅)ပါးတို့တွင် ကိလေသမာရ် သည် အဓိက ရန်သူကြီးဖြစ်ပါသည်။ အရဟတ္တမဂ်၏ တန်ခိုးဖြင့်သာ အမြစ်ပျက် အောင်နိုင်ပါမည်။\n(၁) ပုညာဘိ သင်္ခါရ = မဟာကုသိုလ် ၊ ရူပကုသိုလ် စေတနာစု ၊ လူ့ဘုံ ၊ နတ်ဘုံ ၊ ရူပ ဗြဟ္မာ ဘုံရောက်ရန် ပြုပြင်သော သင်္ခါရ။
\n(၂) အပုညာဘိ သင်္ခါရ = အကုသိုလ်စိတ် (၁၂)ခု နှင့်ယှဉ်သော စေတနာစု ၊ အပါယ် (၄)ဘုံ အတွက် ပြုပြင်သော သင်္ခါရ။
\n(၃) အာနဥ္ဇာဘိ သင်္ခါရ = အရူပ ကုသိုလ် (၄)ခု နှင့် ယှဉ်သော စေတနာစု၊ အရူပ ဗြဟ္မာ ဘုံရောက်ရန် ပြုပြင်သော သင်္ခါရ။
\nကုသိုလ်ကံ ၊ အကုသိုလ်ကံ ဆိုသည်မှာ လူသား (ဝါ) သတ္တဝါ၏ ကာယ၊ ဝါစာ၊ ဉာဏ လုပ်အားတို့ပင်ဖြစ်ပေသည်။ အဘိဓမ္မာ သဘောအရဆိုပါကလည်း ကံသည်စေတနာ ပဲဖြစ်သည်။\nအောက်ပါ ကံ ( ၄ ) ချက် ပေါ်မူတည်ပါသည်။\nကံ ၊ ကံ ၏အကျိုး ဖြစ်ထွန်းမှု ကို အတိုချုပ်ရရင်-
\n၁- ချက်ချင်းလက်ငင်း အကျိုး ပေးသော ( ဒိဌဓမ္မ ဝေဒနိယ ကံ )
\n၂- နောင်ဘဝမှ အကျိုး ပေးသော ( ဥပ ပဇ္ဇဝေဒနိယ ကံ )
\n၃- ချက်ချင်းလက်ငင်း ယခုဘဝရော ၊ နောင်ဘဝမှာပါ အကျိုးမ ပေးသေးဘဲ ၊ တတိယ ဘဝမှသည် ကံပိုင်ရှင် ထိုလူသား [[နိဗ္ဗာန်]] မရသေးမီ ကြားကာလ တချိန်ချိန် တွင် အကျိုး ပေးမည်။ ( အပရာပရိယ ဝေဒနိယ ကံ )
\n၄- ချက်ချင်းလက်ငင်း လည်း အကျိုးပေးခွင်.မရ ဘဲ ကြာလာရာမှ အခြားအင်အားကြီး ကံ တခုခုရဲ. ဖျက်ဆီးခြင်း ခံလိုက်ရသော ( အဟောသိကံ ) …တို့ဖြစ်သည်။\nမွေးဖွားလာလျှင် အကြောင်း (၄) ချက်ကြောင့် ပြန်သေကြရသည်။ ၄င်းတို့မှာ-\n(၁) အာယုက္ခယ = အသက်တမ်းကုန်၍ သေခြင်း ။ (ဖယောင်းတိုင် ဖယောင်းသားကုန်၍ မီးငြိမ်းရခြင်း )
\n(၂) ကမ္မက္ခယ = ကံကုန်၍သေခြင်း၊( ဖယောင်းတိုင် မီးစာကြိုးကုန်၍ မီးငြိမ်းရခြင်း )
\n(၃) ဥဘယက္ခယ = အသက်တမ်းနဲ့ ကံကုန်၍သေခြင်း ၊( ဖယောင်းတိုင် မီးစာကြိုးရော ၊ ဖယောင်းသားပါကုန်၍ မီးငြိမ်းရခြင်း )
\n(၄)ဥပစ္ဆေဒက = အသက်တမ်းနဲ့ ကံရှိသေးသော်လည်း အခြား ဥပစ္ဆေဒက ကံ က ဖြတ်သတ်၍သေခြင်း ( လေပြင်းတိုက်သောကြောင့် မီးငြိမ်းရခြင်း ) …တို့ဖြစ်ပါတယ်။
\nမည်သို့ဆိုစေ သေခြင်းကို သတ္တဝါတို့ ကြောက်ကြသည်။ကြောက်ရခြင်းမှာလည်း သေခြင်း၏ နှိပ်စက်တတ်သော အချက် (၄)ချက် ကြောင့် ဖြစ်ပါသည်။\nလူတစ်ယောက်၏ နောက်ဆုံးအချိန်တွင် သေဆုံးသွားအောင် နှိပ်စက်သော ဝေဒနာ တို့သည် လေ (၃) မျိုး ကြောင့် ဖြစ်လာရသည်ဆို၏။ ( မှတ်ချက် ။ ။ ပုံမှန် အချိန်တွင် လေ (၆) မျိုးရှိသည်။ အကျယ် အားဖြင့် [[လေမျိုး (၈၀)]] ဆိုတာလည်းရှိသေးတယ်)\nထို သေစေသော လေ (၃) မျိုး မှာ-\n(၁) သတ္ထက ဝါဓ - ဓားငယ် နှင့်တူသောလေ ( ကိုယ်တွင်း၌ ဓားငယ်ဖြင့် မွှန်းနေသကဲ့သို့ နာကျင်စေသော လေ )
\n(၂)ခုက္တက ဝါဓ - သင်တုန်းဓားနှင့် တူသောလေ ( အူ ၊အသဲများကို ပိုင်းဖြတ်နေ သကဲ့သို့ နာကျင်စေသော လေ )
\n(၃) ဥပလ္လက ဝါဓ - နှလုံးသားကို ပင် အပြင်ထုတ်ပစ်နိုင်လောက်အောင် ပြင်းထန်စွာတွန်းကန်သော လေ ( ဝမ်းတွင်းမှ အူကလီစာများ ၊ ငယ်ချီးများပါ အပြင် ထွက်ကျလာအောင် နာကျင်စေသော လေ )
\nဤလေများကို ကြ့ံကြ့ံခံနိုင်ရန် ဝေဒနာနုပဿနာ ကို လေ့ကျင်ကြရသည်။\nသေခြင်းနှင့် ပတ်သက်လျှင် အကြောင်းအရာ အများကြီး ဖြစ်သည်။ သေချိန်တွင် ဖြစ်ပေါ်သည့်ကံနှင့် ဇောစိတ်များ ကို ဝိပဿနာ ဆိုင်ရာ ခေါင်းစဉ်ဖြင့် ဖေါ်ပြခဲ့ကြပြီးဖြစ်သည်။ တခြားဘာသာဝင်များအနေဖြင့် သေခြင်းကို အောင်နိုင်ရန် သေကြည့်ရမယ် …ပြီးလို့ ပြန်ရှင်လာမယ် ဆိုရင် သေခြင်းကိုအောင်နိုင် ပြီ လို့ ဆိုကြပါတယ် ။\nဗုဒ္ဓဘာသာ အလိုအရကတော့ ရုပ်နာမ်တို့၏ ချုပ်ငြိမ်းရာ ၊ နိရောဓဖြစ်နေတဲ့ အသစ်တဖန် မွေးဖွားခြင်း၊သေဆုံးခြင်း ကင်းရာ နိဗ္ဗာန် ကို အရဟတ္တဖိုလ် ဖြင့် ဆိုက်ရောက်ရခြင်းဟာ သေခြင်းမာရ်ကိုအောင်နိုင် ခြင်း ဖြစ်ပါသည်။ <ref>ဦးကျော်လွင်(နှစ်ဖက်လှ) ရေး = ဗုဒ္ဓနှင့် မာရ်နတ် အတွင်းရေး ပဋိပက္ခများ</ref> --[[User:Mayor mt|Mayor mt]] 03:52, 17 မတ် 2009 (UTC)\n"https://my.wikipedia.org/wiki/အထူး:MobileDiff/75828" မှ ရယူရန်


Myanmar launches TradeNet 2.0 for easier export/import license application | Myanmar Business Today\nHomeBusinessMyanmar launches TradeNet 2.0 for easier export/import license application\nThe Ministry of Commerce has launched Myanmar TradeNet 2.0 aiming to provide an easier and faster online platform for applying for export/import license/permit.\nThe Myanmar TradeNet 2.0, an upgraded version for all the processes and procedures related to commerce under the Ministry of Commerce, was launched stage by stage starting from November 1.\nTo apply for the license online through the platform, the users need to registeraTradeNet 2.0 and then will be able to apply for exporter/ importer registration, which will allow them to apply foralicense.\nThe system can handle exporter/import registration and certificates and applications for Country of Origin (CO) Form, connect the trade-related governmental departments so that they can send/receive data and provide access to government agencies that issuearecommendation letter.\nFor the details, users can visit www.myanmartradenet.com.\nပို့ကုန်၊ သွင်းကုန်၊ လိုင်စင်၊ ပါမစ်များကို Myanmar Tradenet 2.0 စနစ်အသုံးပြု၍ လျှောက်ထားနိုင်ကြောင်း ကုန်သည်စက်မှု အသင်းချုပ်မှ သိရသည်။\nစီးပွားရေးနှင့်ကူးသန်း ရောင်းဝယ်ရေး ဝန်ကြီး ဌာနတွင် လက်ရှိဆောင်ရွက်လျက်ရှိသော ကုန်သွယ်မှုနှင့် ပတ်သက်သော လုပ်ငန်းစဉ်များ ကို အဆင့်မြှင့်တင်ထားသည့် Myanmar Tradenet 2.0 စနစ်အား ၂ဝ၂ဝ ပြည့်နှစ်၊ နိုဝင်ဘာလ( ၁ )ရက်နေ့မှစတင်၍ အဆင့်လိုက် လွှင့်တင်လျက်ရှိရာ စနစ်အသုံးပြုမှုနှင့်ပတ်သက် ၍ ကုန်သည်လုပ်ငန်းရှင်များထံ ဒုတိယအကြိမ် အသိပညာပေးရှင်းလင်းခြင်းကို နိုဝင်ဘာလ (၆)ရက်နေ့က Virtual Online စနစ်ဖြင့် ကျင်းပပြုလုပ်ခဲ့သည်။\nMyanmar Tradenet 2.0 တွင် ပို့ကုန်သွင်းကုန် ဆိုင်ရာ ဝန်ဆောင်မှုများကို အွန်လိုင်းမှတစ်ဆင့် လျှောက်ထားခြင်း၊ ထုတ်ပေးခြင်းတို့ ပြုလုပ်နိုင် ကြောင်း သိရသည်။\nTradeNet 2.0 တွင် ပို့ကုန်၊ သွင်းကုန်၊ လိုင်စင်၊ ပါမစ်များ လျှောက်ထားနိုင်ရန်အတွက် ပထမ ဦးစွာ Tradenet 2.0 အသင်းဝင်ဖြစ်ရန်လိုအပ်ပြီး အသင်းဝင်ဖြစ်ပြီးပါက ပို့ကုန်သွင်းကုန် လုပ်ငန်း ရှင် မှတ်ပုံတင်ခြင်း (ပသက) လျှောက်ထား နိုင်ကြောင်း သိရသည်။ (ပသက)ရရှိပြီးပါက ပို့ကုန်သွင်းကုန် လိုင်စင်၊ပါမစ်များအား ဆက်လက် လျှောက်ထားနိုင်ကြောင်း သိရသည်။\nTadenet 2.0 စနစ်တွင် ဆောင်ရွက်နိုင်သည့် ဝန်ဆောင်မှု လုပ်ငန်းများအဖြစ် ပို့ကုန်သွင်းကုန် လုပ်ငန်းရှင် မှတ်ပုံတင်လက်မှတ်နှင့် ဆက်စပ် ကတ်များ၊ပို့ကုန်သွင်းကုန်လိုင်စင် ပါမစ်၊ လိုင်စင် အတွက်လိုအပ်သည့်ထောက်ခံချက်ပေးသည့်အစိုးရဌာနများ၊အဖွဲ့အစည်းများမှစနစ်အတွင်းဝင်ရောက်အသုံးပြုနိုင်ခြင်း၊ ကုန်သွယ်မှုဆက်စပ်ဌာန များနှင့် အီလက်ထရောနစ် ဒေတာအပြန်အလှန် ချိတ်ဆက်ပေးပို့နိုင်ခြင်း၊ ပင်ရင်းနိုင်ငံသက်သေခံ လက်မှတ် (CO) Form များထုတ်ပေးခြင်းစသည့် လုပ်ငန်းရပ်များကို အွန်လိုင်းမှလျှောက်ထားခြင်း၊ ထုတ်ပေးခြင်းလုပ်ငန်းစဉ်များကို ဆောင်ရွက် နိုင်ကြောင်း သိရသည်။\nအဆိုကိစ္စရပ်များအတွက် အသေးစိတ်သိလိုပါ က Website Address www.myanmartradenet.comတွင်လေ့လာနိုင်ကြောင်း သိရသည်။\nNext articleGovt to provide accommodation fees to its employees foradomestic trip